Venecuela: Vrhovni sud Guaidov predsjednički status smatra nevažećim Sudija Vrhovnog suda Venecuele odluku Juana Guaida, lidera Nacionalne skupštine da se proglasi privremenim predsjednikom proglasio “ništavnom i nevažećom“.\n09. 02. 2019. u 11:14 Anadolu Agency (AA)\nSudija Vrhovnog suda Venecuele izjavio je da je odluka Juana Guaida, lidera Nacionalne skupštine da se proglasi privremenim predsjednikom “ništavna i nevažeća“, prenosi Anadolu Agency.\nSudija Juan Mendoza kazao je da je privremena vlada Guaida u sukobu sa Ustavom Venecuele i da uzurpira predsjednička ovlaštenja. Sud je već Guaidu zabranio da napušta zemlju i blokirao njegove bankovne račune.\nVenecuela je pogođena protestima od 10. januara, kada je predsjednik Nicolas Maduro položio zakletvu za drugi mandat nakon izbora koje je opozicija bojkotovala. Napetost se dodatno povećala kada se opozicioni lider Guaido 23. januara proglasio za vršioca dužnosti predsjednika, što su podržale Sjedinjene Američke Države i mnoge evropske i latinoameričke države. Rusija, Turska, Kina, Iran, Bolivija i Meksiko podržavaju Madura.


Ministar privrede Željko Sertić posetio Mlekaru Subotica, koja je u sastavu kompanije „Imlek”\nNova linija u Mlekari povećaće izvoz za Rusiju\n"Mlekara Subotica" pustila je u rad novu liniju za proizvodnju Feta sira, a investicija je vredna milion evra. Kompletna godišnja proizvodnja subotičke „Mlekare” koja je u sastavu „Imleka” biće izvozno plasirana za tržište Rusije, a poznato je da je "Imlek" deo "Mid Europa partners" investicionog fonda, u čijem sastavu su i kompanije "Bambi" i "Knjaz Miloš".\nIlija Šetka, generalni direktor „Imleka”, Svetlana Glumac, direktorka\nkompanije „Moji Brendovi” i ministar privrede Srbije Željko Sertić\nOtvaranju nove linije za proizvodnju Feta sira u "Mlekari Subotica", u koju je investirano više od milion evra, prisustvovao je 17. novembra i ministar privrede Srbije Željko Sertić, koji je ocenio da je „Mlekara Subotica” primer, kako dobra ekonomska ideja, ako je prati predan rad, umeće, dobar menadžment, može da se razvija i napravi jednu od vodećih kompanija.\n„Mlekara Subotica” će ovom najsavremenijom mašinom, vrednom preko milion evra, godišnje da proizvede oko 2.500 tona sira, a ukupna proizvodnja biće ugovorena za izvoz na tržište Rusije. Oko 20 odsto ukupne proizvodnje kompanije Imlek namenjeno je izvozu. CORA direktor krovne kompanije „Imleka” - „Moji brendovi“ Svetlana Glumac, najavila je da je reč samo o prvoj u nizu investicija, koje su planirane za naredni period.\nOtvoren novi proizvodni pogon „Mlekare Subotica”\n—"Mlekara Subotica" postoji već šest decenija, a među retkim preduzećima je u Srbiji, koja su obezbedila razvoj dobrim ekonomskim planom menadžmenta i odličnom organizacijom rada, što ju je svrstalo u vodeće kompanije. Od 556 privatizacija, 95 odsto je raskinuto, a u subotičkoj Mlekari imamo slučaj da Investicioni fond koji je kupio kompaniju, ulaže u proizvodne potencijale i neguje ozbiljan odnos prema kupcima. To govori o snazi fabrike, koja je zasnovana na ulaganju, znanju i investiranju, osnovnim polugama razvoja. Ovde smo da podržimo otvaranje nove proizvodne linije, a namera nam je da podstaknemo i druge investicione fondove da dođu i ulažu u Srbiju, istakao je u Subotici ministar privrede Sertić.\nIlija Šetka, generalni direktor "Imleka", u okviru kojeg posluje "Mlekara Subotica", objasnio je da će „Mlekara” tokom narednih godinu dana, od svojih dobavljača otkupiti dodatnih 25.000 litara mleka i da je ta nova proizvodnja praktično nalagala da se investira u novu proizvodnu liniju.\n—Novom investicijom uvek se stvara i potreba za zapošljavanjem novih radnika, jer proizvodnja novih 2500 tona sira za izvoz, zasnovana je na preradi dodatnih 25000 tona mleka više i povećanim mogućnostima izvoza za Rusiju. Mlekara Subotica je 2011. dobila svoj izvozni broj za EU,a ove godine Sertifikat za izvoz u Rusiju, gde će biti plasirano oko 20 posto ukupnog izvoza. Pored fabrika u Srbiji, imamo fabrike i u Bosni, Makedoniji i Crnoj Gori, a strategija našeg razvoja je da ulažemo u sve fabrike, ne samo u centralnu u Padinskoj skeli. Mašina koju smo kupili je među mnogim investicijama iz budućeg investicionog plana, kojim je predviđen ozbiljniji razvoj proizvodnje i izvoz, rekao je Šetka.


DS Smith ulaže u najnoviju tehnologiju uvođenja u pločama - DS Smith Packaging\nDS Smith ulaže u najnoviju tehnologiju uvođenja u pločama Serbia\nDS Smith ulaže u najnoviju tehnologiju izrade ploča\nOdeljenje za ambalažu u Ujedinjenom Kraljevstvu kompanije DS Smith napravilo je ogromnu investiciju u svoj ogranak Sheetfeeding.\nVrhunski proizvođač talasastog kartona podiže kvalitet\nInvesticije od 12 miliona funti u proširenje fabrike u Blunhamu zvanično će biti završene 24. juna, kada će postojeće mašine biti zamenjene novim vrhunskim korugatorom, instalacijom linija za obradu visokotehnoloških materijala i kompletno renoviranim objektom.\nKupci ploča od TK fabrike kompanije DS Smith će imati koristi od ujednačenijeg kvaliteta, veoma kratkog vremena razvoja i sveobuhvatnog asortimana kvaliteta kartona.\nAdrijan Svindels, direktor odeljenja Sheetfeeding za DS Smith, naglasio je da je kompanija posvećena ranom usvajanju vodeće opreme na tržištu kako bi zadovoljila sve veće potrebe kupaca za kvalitetom i uslugom.\n„Ne samo da želimo da ulažemo u najnoviju tehnologiju i procese rada, mi želimo da osiguramo da predlog kompanije DS Smith bude spreman za budućnost jer se zahtevi naših kupaca razvijaju,” rekao je.\n„Kao neko ko rano prihvata novine, mi pokrećemo promene, obezbeđujemo najbolju praksu i nudimo kompletna gotova rešenja kao niko drugi u ovoj oblasti. To je ono što naši kupci očekuju od kompanije naše širine i veličine.”\nDS Smith odeljenje za ambalažu je više od 35 godina u prvim redovima kada je izrada ploča od TK u pitanju, a instalacija ovog korugatora od 2,8 m treba da predvodi industriju.\nGaret Dženkins, direktor odeljenja za ambalažu kompanije DS Smith je dodao: „Sa ovom investicijom u najnoviji korugator i opremu za obradu materijala preduzimamo još jedan korak u svom programu investiranja 100 miliona funti u Ujedinjenom Kraljevstvu. Osim očigledne prednosti kada je u pitanju kvalitet, automatizovani sistemi za zalihe i planiranje čine nas agilnijim i nude kupcima veću sigurnost snabdevanja. Kao kompanija, DS Smith teži ka operativnoj izuzetnosti, a deo ovoga je da postanemo najbolji snabdevač ploča od talasastog kartona u Evropi.”\nMore about our Sheetfeeding business\nThe Sheetfeeding business of DS Smith is one of the leading suppliers of speciality corrugated board.


Nema više drvoreda u Aleksincu\nPočetak/Region/Nema više drvoreda u Aleksincu\nNiške Vesti13. maja 2019.\nDrvored u Aleksincu u kome je bilo 45 stabala lipe, kestena i bagrema, potpuno je posečen minulog petka.\nGradjani Aleksinca još su u šoku zbog seče stabala za koja tvrde da nisu bila stara i nisu ugrožavala ljude i objekte.\nDruštvene mreže preplavljene su fotografijama i komentarima stanovnika ogorčenih zbog seče, a pojedini od njih seču drvoreda porede sa katastrofom koja je to mesto zadesila pre 20 godina kada ga je bombardovala NATO avijacija. Predstavnici opozicije u aleksinačkom parlementu oscenili su seču kao „ekološki ekocid“ koji je izveden mimo zakona.\nFoto: Mladen Krstić\nPrema najavi predstavnika opštine Aleksinac u narednih sedam meseci pešačka ulica biće kompletno rekonstruisana, a umesto lipe i kestena, biće posadjena petogodišnja stabla javora.\nU opštini Aleksinac predstojeće radove pravdaju time da šetalište nije rekonstruisano poslednjih 50 godina, a da stabla lipe, osim što su alergen, oštećuju kanalizaciju i trotoare.\nPredstavnici opštine Aleksinac najavili su da će u pešačkoj ulici biti postavljena nova atmosferska kanalizacija, zamenjena javna rasveta i izgradjena fontana, a umesto asfalta biće postavljene granitne ploče.\nAleksinac Seča stabala


Kako do kvalitetnog i praktičnog uređenja enterijera | Economy.rs\nOn 12 новембра, 2021 12 новембра, 2021 By sale-soko\nRenoviranje kuće, stana, poslovnog i prostora bilo kojih drugih namena, stvara potrebu detaljnog planiranja, skiciranja, razmatranja dostupnih opcija i raspoloživog budžeta.\nČesto je neophodno pronaći i iskusne majstore, koji će svaku ideju pretvoriti u stvarnost, sa i više nego nadmašenim očekivanjima. Bavljenje podovima, zidovima, sistemom kanalizacije, grejnim i električnim instalacijama, a zatim i odabirom nameštaja i dekoracije, ukratko je najznačajniji deo uređenja svakog enterijera.\nUz profesionalne savete arhitetke, dizajnera i majstora kao što je inženjer i mnogi drugi, svaka promena biće detaljna, kvalitetna i u skladu sa najvišim standardima dizajna i svetskim trendovima.\nU pogledu uređenja enterijera, danas je dostupan veliki broj opcija za oblaganje podova, zidova i kompletno opremanje životnog ili poslovnog prostora. Sa osvrtom na praktičnost, besprekoran kvalitet i uvek modernu estetiku, deking podovi su opcija koju bira veliki broj ljudi.\nDalje, kada se realizuju najzahtevniji radovi, brendirane mašine za varenje, bušilice i alati su nezaobilazan deo renoviranja. Uz sve što je navedeno, u svakom objektu je važno da budu instalirani renomirani prečišćivači otpadnih voda. Ovakav sled odabira i bavljenja navedenim segmentima uređenja, put je ka dizajniranom prostoru koji će imati dugovečnost i kvalitet kao osnovna svojstva.\nAngažovanje profesionalne pomoći – inženjer kao imperativ\nBilo da je u pitanju renoviranje privatnog ili poslovnog prostora, profesionalna pomoć je neizostavan deo donošenja odluka, ali i realizacije zahtevnih ideja. Inženjer je zadužen da se svaka zamisao ostvari, posebno kada su u pitanju instalacije. Najčešće je u pitanju inženjer elektrotehnike, građevinarstva, kao i mašinstva, koji ima značajno iskustvo i stručna znanja u određenoj oblasti. U zavisnosti od karaktera i obima radova, inženjer određene oblasti pristupa realizaciji ideja.\nPosebno kada je u pitanju uređenje prostora tokom izgradnje, inženjer je jedan od glavnih realizatora ideja, koji ima nadležnost i odgovornost prilikom izvođenja radova. Električne instalacije – izvori napajanja za opremu i uređaje, postavljanje utičnica i prekidača, kao i inovativne i moderne klasične i led rasvete, zadaci su koje vrši iskusni inženjer.\nPored toga, raznovrsne popravke mašina, uređaja i instalacija takođe mogu biti zadatak ovog profesionalnog majstora, koji je neizostavan da bi enterijer bio temeljno uređen.\nModerne obloge – deking podovi za kvalitet i živopisan utisak\nPodovi su jedan od važnih elemenata dizajna enterijera, kao i eksterijera. U izobilju raznovrsnih obloga, nekada je teško i složeno pronaći one koje će se savršeno uklopiti u rustičan, neupadljiv ili moderan stil. Ipak, ono što vrhunski dizajneri i arhitekte preporučuju u modernom vremenu, jesu deking podovi.\nRadi se o kvalitetnoj podnoj oblozi, koja se može naći u velikom broju boja, dizajnova i stilova. Estetski mogu imati izgled drveta, u širokom asortimanu boja i dimenzija. Najčešće se koriste deking podovi koji su kombinacija drveta i plastičnih elemenata uz aditive, pa na taj način pogoduju za oblaganje podova enterijera, ali i hodnika, terasa, čak i dvorišta.\nVelika prednost dekinga ogleda se u tome što ima kvalitetnu strukturu, koja je čvrsta i izdržljiva, a istovremeno otporna na atmosferske uticaje, kao što su kiša, sneg, led, mraz i visoke temperature. Da bi enterijer bio kvalitetno uređen u domenu oblaganja podova, značajno je prednost dati kvalitetnim elementima, koji se jednostavno održavaju. Deking podovi su upravo takvi, i dodatno ekološki zasnovani, kao deo održivih tehnologija koji pružaju savršen balans cene i kvaliteta.\nMašine za varenje – bezbednost objekata i zaštita enterijera\nInovativan dizajn koji imaju mašine za varenje, pružaju niz prednosti različitim delatnostima kao što je građevinarstvo, industrija i proizvodnja, obezbeđujući i realizaciju brojnih aktivnosti prilikom uređenja doma.\nKvalitetan i pouzdan proces zavarivanja podrazumeva upotrebu plastike i industrijsku primenu toplog vazduha, radi dobijanja čvrstih, otpornih i estetski besprekornih podloga. Moderne mašine za varenje imaju široku primenu, pa se koriste prilikom efikasne zaštite svih objekata od prodiranja vlage i atmosferskih padavina putem krovova, u slučaju prethodno nepravilno postavljene izolacije.\nUz zavarivanje plastike, industrijsku primenu toplog vazduha i profesionalne alate, dobija se potpuno zaštićena ravna ili kosa krovna membrana, uz odličan dizajn, troškovnu isplativost i jednostavnost upotrebe. Mašine za varenje koje imaju kompaktan dizajn omogućavaju pristup svim mestima – blizu ivica ograda i u ograničenom prostoru.\nKontrolisana tehnologija zavarivanja pruža mogućnost upotrebe savremenih mašina za varenje plastičnih podova, povezivanje panela i listova, na bezbedan i lak način. Mašine za varenje plastike veoma su popularne zbog brzog i efikasnog procesa rada, koji je posebno značajan za veliki broj oblasti, kao što je hidraulično inženjerstvo, izgradnja tunela, zatim popravka vozila, izgradnja opreme, postavljanje podova i izolacije krovova i mnogo drugih segmenata.\nU svakom pojedinačnom zadatku, značajne prednosti koje imaju inovativne mašine za varenje, jeste bezbednost, efikasnost i brzina realizacije poduhvata, bez visokih troškova.\nSistem kanalizacije – prečišćivači otpadnih voda\nVeoma značajan deo uređenja enterijera, jeste sistem kanalizacije. Čak i kada su u pitanju elementi koji nisu direktno vidljivi u samom prostoru, mogu da ostave snažan utisak na kompletno uređenje, pedantnost i opremljenost.\nBilo da je u pitanju bavljenje uređenjem poslovnim ili prostorom privatne namene, danas se savetuje da nezaobilazan deo budu savremeni prečišćivači otpadnih voda. U pitanju su ekološki zasnovani sistemi, koji obezbeđuju urednost prostora, uz kontinuirano funkcionisanje sistema odvođenja otpadnih i fekalnih voda iz unutrašnjosti svih objekata. Prečišćivači otpadnih voda otklanjaju potrebu pročišćavanja sistema, jer do preopterećenosti ne dolazi.\nKada se uporedi inovativan model prečišćivača sa tradicionalnim septičkim jamama, javlja se veliki broj prednosti u korist savremene varijante. Naime, prečišćivači otpadnih voda obezbeđuju efikasno i detaljno čišćenje voda, koja se zatim ponovo može koristiti, ili pouzdano ispustiti u tokove prirode. Imaju male dimenzije i kompaktna pakovanja, koja ne nameću visoke troškove.\nPrečišćivači otpadnih voda su u potpunosti automatizovani, bezbedni za upotrebu i isplativi u pogledu odnosa cene i dugovečnosti upotrebe. Ono što je veoma značajno za kvalitetno i praktično uređenje enterijera, jeste to što prečišćivači otklanjaju apsolutno sve neprijatne mirise, niti će se oni pojaviti u bilo kojem delokrugu rada ovog inovativnog sistema.\nKvalitetno, detaljno, pedantno i praktično uređenje enterijera zahteva veliku posvećenost, pažnju i razmatranje svih predloga profesionalaca sa različitih aspekata. Od krucijalnog značaja jeste ustanoviti okvirni budžet koji je raspoloživ za realizaciju željenih ideja i predloga koje daje arhitekta, dizajner ili inženjer.\nDodatno, nabavka mašine za varenje, alata i uređaja mogu da budu zadatak majstora, ili vlasnika prostora. Opcija koja se danas bira jesu deking podovi, a nezaobilazan element su i prečišćivači optadnih voda. Navedeni elementi su važan deo praktičnog uređenja enterijera, čiji će se izgled zasnivati na kvalitetnim odlukama u pogledu materijala i inovativnih tehnologija.\nPregled dostupnih ideja na internetu uvek je poželjno, kako bi se stvorila baza što kvalitetnijih mogućnosti, koje će se realizovati na unikatan način.\nPosted in Porodica i domTagged , masine za varenje podovauredjenje enterijera\nPREVIOUS POST Previous post: Uredite poslovni prostor tako da odiše toplinom i udobnošću\nNEXT POST Next post: Novogodišnju dekoraciju i poklone za najmlađe pronađite na decjisajt.rs


RTCG - Radio Televizija Crne Gore - Nacionalni javni servis :: Svijet :: O rješavanju krize sa Rusijom u oktobru\n[ Beta/AFP ]\nSAVJET EVROPE 20. 09. 2018. 00:04 >> 23:46 0\nO rješavanju krize sa Rusijom u oktobru\nParlamentarna skupština Savjeta Evrope glasaće početkom oktobra o predlogu rješavanja višegodišnje krize s Rusijom, saopštio je večeras Savjet Evrope sa sjedištem u Strazburu.\n"U cilju jačanja legitimnosti i efikasnosti mehanizama donošenja odluka, odbor Parlamentarne skupštine Savjeta Evrope predložio je određene promjene u rješavanju nekih pitanja kao što su ovlašćenja nacionalnih delegacija i uslovi glasanja", navodi se u sapštenju.\nPreispitavanje ovlašćenja i nadležnosti nekih nacionalnih delegacija od sada će morati da dobije više podrške da bi to bilo usvojeno, a o tim novim pravilima će raspravljati Parlamentarna skupština Savjeta Evrope 9. oktobra na svom jesenjem zasijedanju.\nSavjet Evrope je u osudi pripajanja crnomorskog poluostrva Krima Rusiji suspendovao ruskim poslanicima u Parlamentarnoj skupštini pravo glasa o određenim pitanjima.\nNeki analitičari smatraju da bi nova pravila mogla da ugroze sankcije Rusiji zbog Krima iako se u nacrtu rezolucije navodi da se pravila ne mijenjaju u cilju "rješanja čisto političkih pitanja". Međutim, agencija Frans pres ocjenjuje da je teško da se ne napravi veza s krizom s kojom se suočavaju ta organzacija i Rusija od 2014. godine.\nNaredna 2019. godina se čini odlučujućom za rješavanje krize s Rusijom, pošto se na proljeće bira novi generalni sekretar jer Norvežaninu Torbjornu Jaglandu ističe mandat. Međutim, prema novim pravilima ukoliko se ona usvoje, nacionalnim delegacijama, koje su lišene nekih prava, biće omogućeno da učestvuju u izboru novog sekretara.\nNeimenovi izvori Savjeta Evrope rekli da nova pravila pružaju priliku za ponovnu saradnju s ruskim poslanicima. Ako se usvoje nova pravila u Savjetu Evrope, na Rusiji je da odluči da li će imati 2019. godine svoju delegaciju ili ne u toj organizaciji.


Potvrđene najgore noćne more: Evo ko su IZMASAKRIRANI navijači čije su fotografije objavljene sinoć – UDARNA VEST . rs\nPotvrđene najgore noćne more: Evo ko su IZMASAKRIRANI navijači čije su fotografije objavljene sinoć\nNakon Sednice Saveta za nacionalnu bezbednost pokazane su fotografije uznemirujućeg sadržaja.Kako Objektiv.rs prenosi na fotografijama žrtava koje su sinoć prikazali pripadnici državnog vrha, nalaze se navijač Crvene zvezde Zdravko Radojević iz Koteža i pripadnik Partizanove navijačke grupe Goran Veličković Goksi.\nTreća žrtva čije se ubistvo stavlja na teret Belivukovoj grupi je Milan Ljepoja, za koga se pisalo da je jedan od vođa grupe “Pink panter”.\nPodsetimo, Veličkovića je poslednji put videla supruga 3. avgusta u Višegradskoj ulici, u samom centru Beograda u popodnevnim satima. Te večeri se inače nije vratio kući, niti se javljao na telefon porodici i prijateljima.\nUbijeni Zdravko Radojević je, takođe, bio s one strane zakona i, prema nezvaničnim navodima, bio je u poslu sa kokainom.\nTo Belivuku i Miljkoviću nije smetalo dok je Radojević imao “sitno na prodaju”. Međutim, pretpostavlja se da je i on počeo da diluje veće količine i tada dobio prvu opomenu. Belivuk i Milojević su mu isprva rekli da im se “ne meša u posao” i “ne zalazi na njihovu teritoriju”. Radojević je međutim nastavio sa “poslom” i nije se obazirao na upozorenja i pretnje.\nPodsetimo, Velja Nevolja i njegova ekipa uhapšeni su 4. februara na nekoliko različitih lokacija. Oni se sumnjiče za najteža krivična dela – ubistva, otmice, reketiranje, dilovanje droge…


Funkcioneri razriješeni članstva u odborima | Trebinje Live\nFunkcioneri razriješeni članstva u odborima\nVlada Republike Srpske razriješila je juče direktore, zamjenike direktora i izvršnih direktora u javnim preduzećima, javnim ustanovama, agencijama, vanbudžetskim fondovima i Investiciono-razvojnoj banci iz članstva nadzornih odbora, upravnih odbora i odbora za reviziju.\nVlada Srpske zadužila je Ministarstvo trgovine i turizma Republike Srpske da potpiše memorandum o saradnji sa konzorcijumom koji predstavlja "CGE inženjering Srl" iz Milana, saopšteno je iz Biroa za odnose s javnošću Vlade Srpske nakon današnje radno–konsultativne sjednice.\nKonzorcijum privrednika i predstavnika različitih institucija iz italijanske pokrajine Lombardija, predvođena preduzećem "CGE inženjering Srl" izrazili su spremnost za saradnju u okvirima poljoprivrede, prehrambene industrije, trgovine, šumarstva, prerade drveta i drugim oblastima.\nPosebno mjesto u ukupnom interesu zauzima spremnost za izgradnju agro-prehrambenog centra na područiju banjalučke regije, navodi se u saopštenju.\nZA SOCIЈALNU ZAŠTITU 1,4 MILIONA KM\nVlada Republike Srpske uplatila je lokalnim zajednicama 1,4 miliona KM redovnih mjesečnih sredstava za ostvarivanje prava na novčanu pomoć i prava na dodatak za pomoć i njegu drugog lica, što je 50 odsto potrebnog iznosa.\nPreostalih 50 odsto sredstava za ove oblike socijalne zaštite obezbijediće lokalne zajednice, koje će narednih dana izvršiti isplatu ukupnog iznosa prema korisnicima, saopšteno je iz Ministarstva zdravlja i socijalne zaštite Srpske.\nZa mart će biti realizovana sredstva za 23.197 korisnika, od kojih je 4.971 korisnik prava na novčanu pomoć i 18.226 korisnika prava na dodatak za pomoć i njegu drugog lica.\nOvom isplatom obezbijeđena su sredstva i za zdravstveno osiguranje za one korisnike koji ga ostvaruju po osnovu korištenja ova dva prava.


Galerija će tokom ove godine, povodom jubileja, biti posvećena fotografskim projektima, koji se bave prethodnom dekadom ili prethodnim decenijama, ogledajući se kako u opusu pojedinih autora, tako i u kretanjima na fotografskoj i kulturnoj sceni.\nIzložba Matićeve postavljena je po izboru filozofa, konceptualnog umetnika, prof. Jovana Čekića, koji je na mestu umetničkog direktora Galerije "Artget" bio 2002. i 2003. godine.\nMatićeva i sama umetnička direktorka "Artgeta" (2005-2006), trenutno urednica fotografije na RTS-u, predstavila je oko 200 fotografija, koje su u prethodnoj deceniji poslate mejlom, u različitim prilikama, za različite potrebe i u različitim veličinama.\nČin slanja fotografija osnovni je kriterijum za ovaj Čekićev zbor, jer on u njihovim putanjama otkriva "mreže aktuelnih i virtualnih prijatelja, mreže sećanja o ljudima, situacijama, o vremenu u kojem smo živeli".\nPoslednjeg dana izložbe, 2. marta, autorka će poklanjati svoje radove osobama koje se nalaze na fotografijama.


Uspostavljena pruga na dionici Maglaj-Zenica – Željeznice\nUspostavljena pruga na dionici Maglaj-Zenica\nŽeljezničari FBiH uspjeli su osposobiti prugu na dionici Maglaj- Zenica i na taj način u rekordnom roku, uspostavili teretni saobraćaj, koji se iz mjere opreza odvija laganom vožnjom. Postrojenja kontaktne mreže su u funkciji, ali zbog radova na lokalitetu Bistrica, vozovi na relaciji Zavidovići-Žepče trenutno saobraćaju dizel vučom.\nI dalje je teška situacija u Poslovnom području Tuzla, gdje je zbog oštećenja trupa pruge na relaciji Brčko- Srebrenik- Bosanska Poljana zatvoren željeznički saobraćaj. Radovi na sanaciji intenzivno se nastavljaju.\nKako bi se sanirala šteta uzrokovana vremenskim nepogodama u naseljima Nemila, Topčić polje i Žepče, otvoreni su privremeni putni prelazi u nivou sa željezničkom prugom.\nZahvaljujuću upornom radu željezničara na uspostavljanju saobraćaja omogućeno je podmirenje svih privrednih subjekata koji zavise od Željeznica Federacije Bosne i Hercegovine.\nNeometano i bez ograničenja odvija se željeznički saobraćaj u Mostarskom, Sarajevskom kao i Bihaćkom području. U cilju ublažavanja posljedica i dalje se ostvaruje uspješna saradnja sa privrednim subjektima, predstavnicima lokalnih zajednica, kao i Civilnom zaštitom.\nUpozorenje stanovništvu uz prugu Zenica-Maglaj: Kontaktna mreža pod naponom 25.000VSve pruge ŽFBiH su prohodne


Informaciju o radu predstavila je prof. dr Zorana Mihajlović, potpredsednica Vlade i ministar rudarstva i energetike, koja je na samom početku izlaganja, ukazala na odličnu saradnju kako sa matičnim odborom tako i sa Narodnom skupštinu u prethodnom periodu. Ministarka Mihajlović, istakla je da ministarstvo nastoji da sprovodi energetsku politiku na tri koloseka.\nPrvi kolosek se odnosi na normativne aktivnosti, istakavši da se ove godine očekuju promene u oblasti energetske politike Srbije i energetske tranzicije, kroz dopune i izmene zakonskih rešenja. Istakla je da će se pred parlamentom uskoro naći izmene i dopune zakona o energetici, izmene i dopune zakona i rudarstvu i geološkim istraživanjima, kao i dva nova zakona, zakon o energetskoj efikasnosti racionalnoj upotrebi energije i zakon o obnovljivim izvorima energije.\nDrugi kolosek se odnosi na neophodnost reformisanja najznačajnijih preduzeća: Srbijagas i Elektroprivreda Srbije. Istakla je da se krajem maja ove godine očekuje razdvajanje delatnosti kod oba preduzeća, s tim da će u slučaju sa preduzećem Srbijagas, trebati više vremena.\nTreći kolosek se odnosi na kapitalne investicije. Istakla je da je veoma bitno napraviti dobar plan korišćenja kapitalnih investicija i dodala da vrednost investicionih programa iznosi oko 10,5 milijardi evra u svim oblastima energetskog i rudarskog sektora. Ono što je najbitnije je da se uspostave prioriteti, kako u energetskom tako i u gasnom sektoru, odnosno utvrditi koji bi investicioni projekti trebalo prvi da se realizuju. Ukazala je i na veoma važnu činjenicu koja se odnosi na to da ne može da se donese više nijedna odluka o bilo kojoj investiciji, restrukturiranju ili usvajanju novog zakona, ukoliko to nije povezano sa zaštitom životne sredine. Prema rečima ministarke, cilj je da Srbija u narednim godinama postane zelena Srbija, da putem korišćenja solarne elektrane, solarnih panela, vetro-elektrana i bio mase se krene u proizvodnju zelene električne energije.\nTakođe je naglasila da će novim zakonom o obnovljivim izvorima energije biti obuhvaćena novina koja se odnosi na to, da se na svakoj zgradi, firmi, kući, sportskoj i fabričkih hali postave solarni paneli, kako bi se obezbedila sve veća proizvodnja zelene električne energije, a smanjili troškovi plemenite električne energije, koja se dobija iz prljavih izvora energije.\nNakon konstruktivne debate, članovi Odbora jednoglasno su usvojili Informaciju o radu Ministarstva rudarstva i energetike za period oktobar-decembar 2020. godine.\nU nastavku sednice, direktor Sekretarijata Energetske zajednice Janez Kopač započeo je virtuelno predstavljanje Godišnjeg izveštaja Sekretarijata Energetske zajednice o napretku Republike Srbije u implementaciji propisa iz oblasti energetike. Zbog tehničkih smetnji prezentacija je prekinuta, a sednica će biti nastavljena 10. marta 2021. godine u Narodnoj skupštini.\nSednici su prisustvovali, pored ministarke rudarstva i energetike prof. dr Zorane Mihajlović i predstavnici ministarstva, kao i predsednik Agencije za energetiku Republike Srbije Dejan Popović, sa članovima saveta.\nSednici je predsedavao predsednik Odbora Veroljub Arsić, a prisustvovali su sledeći članovi i zamenici članova: dr Aleksandra Tomić, Dragomir Karić, Branimir Jovanović, Nenad Krstić, Adrijana Pupovac, Vesna Stambolić, Snežana Petrović, Nataša Ljubišić, Zoran Tomić, Ivana Popović, Ana Beloica, Snežana Paunović i Vojislav Vujić.\nČetvrtak, 18. februar 2021. | Sedma sednica Odbora za privredu, regionalni razvoj, trgovinu, turizam i energetiku 18.02.2021.


Vulin: Tri godine bez krivca za pokušaj ubistva Vučića u Potočarima\n► Vulin: Tri godine bez krivca za pokušaj ubistva Vučića u Potočarima\nMinistar odbrane Aleksandar Vulin upitao je danas zašto ni tri godine nakon "pokušaja ubistva" tadašnjeg premijera Srbije Aleksandra Vučića u Potočarima kod Srebrenice, niko nije kriv za taj napad.\nVulin je u Bratuncu, gde je prisustvovao pomenu stradalim podrinjskim Srbima, upitao kako je moguće da se ne zna "ni jedno jedino ime" odgovornih za napad na Vučića.\n"Kako je moguće da pred kamerama čitavog sveta nismo zabeležili nikoga ko bi zaslužio da odgovara za pokušaj ubistva državnika, čoveka koji je došao da se pokloni tuđim žrtvama, da poštuje tuđi bol, očekujući da, valjda, neko poštuje i naš bol. Tri godine je prošlo, a nemamo nikakvu vest o tome ko je pokušao da ubije Aleksandra Vučića, i sa njim mir, stabilnost i razumevanje na ovim prostorima", kazao je Vulin a prenelo Ministarstvo odbrane.\nPredsednik Vlade Srbije Aleksandar Vučić napadnut je u Potočarima u julu 2015. godine tokom komemoracije povodom 20 godina zločina nad muslimanima u Srebrenici.\nDeo okupljenih na komemoraciji gađao je Vučića kamenjem, uzvikujući "Alahu akbar" i "Ubij Vučića".\nMinistar odbrane Aleksandar Vulin i načelnik Generalštaba Vojske Srbije Milan Mojsilović prisustvovali su parastosu za žrtve NATO bombardovanja, koji je služen danas u Kapeli Svetog Đorđa u...


Tag / Patrik Mun / Vesti online\nMun žestoko "isprozivao" političare BiH\nAmerički ambasador u BiH Patrik Mun uskoro završava tamo mandat. Kako kaže, žao mu je što BiH sve više zaostaje u evroatlantskim integracijama u odnosu na druge zemlje regiona, a da političari...\nDodik: Američki ambasador me frustrira\nPredsednik Republike Srpske (RS) Milorad Dodik ocenio je danas da on i ambasador SAD u BiH Patrik Mun imaju zajednički utisak da su njihovi susreti frustrirajući, ali neminovni.\nMun: OHR je imao i ima važnu ulogu u BiH\nAmerički ambasador u BiH Patrik Mun izjavio je danas u Srebrenici da je Kancelarija visokog predstavnika (OHR) imao i ima vrlo važnu i pozitivnu ulogu u BiH, ali da u određenom trenutku mandat OHR...\nAmbasador SAD: Bošnjaci ništa nisu uradili za Srebrenicu\nAmerički ambasador u Bosni i Hercegovini Patrik Mun ocenio je da bošnjačke stranke nisu učinile ništa na osiguranju izbornih uslova za Srebrenicu, kako opet ne bi morao da se pravi izuzetak.\nMun: Žene i u 21. veku trpe velike žrtve\nAmerički ambasador u BiH Patrik Mun istakao je da se, uprkos napretku, mnoge žene u BiH, Americi i širom sveta i dalje suočavaju sa strašnim izazovima.\n"Vlasti u BiH da reše ekonomsko pitanje građana"\nSAD: Savet ministara u BiH do kraja godine?\nAmerikanci ruše Federaciju BiH\nAmerički ambasador u BiH Patrik Mun potvrdio pisanje "Vesti" da SAD žele reformu Ustava Federacije BiH, a ne Ustava BiH.\n“Može me smeniti samo narod“\nPredsednik Republike Srpske Milorad Dodik izjavio je da ga ne mogu smeniti stranci, već jedino na izborima narod u Srpskoj koji ga je i izabrao na tu funkciju.\nVestinoline 7 komentara\nNišta od nezavisnosti RS, BiH ostaje\nAmerički ambasador u BiH Patrik Mun izjavio je danas da svi građani te države moraju da prihvate činjenicu da je njihova budućnost u BiH i da je nemoguće otcepljenje bilo kog dela zemlje.


Zenvo TSR-S izgleda sumanuto sa aktivnim repnim stabilizatorom - AutoExclusive - Auto vesti, Novi, Luksuzni, Polovni automobili...\nZenvo TSR-S izgleda sumanuto sa aktivnim repnim stabilizatorom\nZenvo je premijerno predstavio svoj ulično legalni TSR-S model na martovskom sajmu automobila, Geneva Motor Show...\nZajedno sa novim automobilom, kompanija je lansirala novi tip zadnjeg krila, kakvo do tada nikada nije viđeno.\nOvaj aktivni stabilizator nazvan je Centripetal Wing, kreiran je od ugljeničnih vlakana i pravi pokrete u suprotnom pravcu od onog u kom se upravljač kreće. Na primer, kada hiperautomobil skreće u desnu krivinu, krilo se agresivno okreće u levu stranu. Ovakav koncept izgleda potpuno nezgrapno i dolazi pokušaj kreiranja nešto drugačijeg i usavaršenije ALA sistema kompanije Lamborghini i njihovih modela Huracan Performante.\nIli, ipak, ove tvrdnje ne piju vode. Kompanija Zenvo izjavila je da pokretno repno krilo stvara unutrašnju silu suprotnim nagibom kako bi dodatno uvećalo trenje i pritisak guma na asfaltu, donoseći bolju stabilnost prilikom skretanja. Za sada, nismo potpuno sigurni u efektivnost ovog aerodinamičnog dela, ali možemo reći da predstavlja jedan od najnezgrapnijih i najčudnijih dodataka karoseriji koji smo ikada videli.\nUprkos stabilnosti i skretanju modela koje se izvršava bez naginjanja, nismo preterano sigurni u celokupan sistem iz razloga što na snimku koji sledi ne vidimo ponašanje automobila pri nešto većim brzinama. Takođe, moramo napomenuti da je McLaren uspeo da postigne nemoguće bez ikakvih pokretnih krila, jednostavno, dobrim protokom vazduha i oblikom automobila, koji izgledaju kao da nemaju amortizere prilikom naglih skretanja.\nSa druge strane, TSR-S zaista ima čime da se pohvali, uključujući i eksterijerni dizajn koji izgleda potpuno sveže i pored toga što je prošla čitava decenija od premijere originalnog ST1 modela.\nSnagu modela obezbeđuje V8 mašina zapremine 5,8 litara, opremljena sa dva super punjenja, potentnih 1.177 ks i 1.100 Nm obrtnog momenta. Sva ova brutalna snaga šalje se na točkove putem sedmostepenog automatskog menjača i omogućuje da TSR dostigne stotku iz stanja miraovanja za svega 2,8 sekundi, a 200 km/h za 6,8.


Radio BN | Izglasan opoziv Trampa, mora na suđenje!\nIzglasan opoziv Trampa, mora na suđenje!\nObjavljeno: 2021-01-14 09:38\nU Predstavničkom domu američkog Kongresa zakonodavci su dali dovoljan broj glasova za opoziv predsednika SAD Donalda Trampa.\nFoto: Izglasan opoziv Trampa, predsjednik SAD ide na suđenje\nČlanovi donjeg doma američkog Kongresa optužili su Trampa da je podsticao na pobunu uoči upada dela njegovih pristalica u kompleks Kapitol hila.\nPredstavnički dom američkog Kongresa prihvatio je rezoluciju kojom se od potpredsednika SAD Majka Pensa traži da primeni 25. amandman na američki ustav i preuzme predsednička ovlašćenja od predsednika Donalda Trampa.


Željko Samardžić zapostavio karijeru zbog ćerke – Poznati.info\nŽeljko Samardžić zapostavio karijeru zbog ćerke\nŽeljko Samardžić povukao se sa muzičke scene i nema ga već nekoliko godina, a razlog tome je njegova ćerka. Nekada je bio jedan od najpopularnijih domaćih pevača, njegovi albumi su bili najtiražniji, a pesme ogromni hitovi.\nKoncerti za 8 mart bili su tradicionalni, ali poslednjih godina Željko se odrekao čak i njih. Kako sazanajemo, razlog pevačevog povlačenja sa scene je njegova ćerka Minja koja snimila svoj album prvenac.\nKao pravi otac, on je sav svoj trud uložio u snimanje ćerkinih pesama, pa je čak angažovao i producente iz Njujorka.\nMinja je počela da promoviše pesme, publici se to dopada, a mi se iskreno nadamo da će se i Željko ponovo aktivirati i obradovati nas makar jednom pesmom.


Dokazano prisustvo vodene pare u atmosferi najvećeg Jupiterovog meseca - Muški magazin - trendovi, fitness, lifestyle, saveti, devojke...\nSmatran najvećim prirodnim satelitom u Sunčevom sistemu, Ganimed je dom tečnih okeana koji se pružaju na dubinama od preko 160 kilometara ispod ledene kore i za koje se smatra da su idealni kandidati za pronalaženje vodenih vrsta izvan naše planete.\nIstraživači su iskoristili nove i arhivske podatke Habl teleskopa kako bi utvrdili da li se u atmosferi ovog meseca zaista radi o otkriću vodene pare. Međutim, ova para je zapravo nastala od leda koji isparava sa površine Ganimeda i ne dolazi iz dubina njegovih podzemnih okeana.\nNovo otkriće proširilo je znanje naučnika vezano za sastav Ganimedove atmosfere, koja se prethodno sastojala samo od kiseonika.\n"Do sada je bio istraživan samo molekularni kiseonik", izjavio je Lorens Rot, sa KTH Kraljevskog Instituta za tehnologiju u Stokholmu, vođa tima koji je otkrio vodenu paru na Ganimedu. "Ova pojava nastaje kada naelekrisane čestice erodiraju na ledenoj površini. Vodena para koja je izmerena stiže sa ledenih površina u sublimaciji izazvanoj termalnim oslobađanjem vode iz toplijih regiona."\nNovo otkriće potpuno je potrkepilo očekivanja Evropske Svemirske Agencije i njene sledeće misije pod imenom JUICE (Jupiter Icy Moons Explorer). Zakazana za lansiranje 2022. godine i stizanje u orbitu Jupitera 2029. godine, ova svemirska sonda će izvršavati detaljna posmatranja gasovitog džina i njegova tri najveća meseca tokom tri godine.\n"Naši rezultati mogu omogućiti JUICE timu koji se bavi instrumentima veoma važnu informaciju koju mogu iskoristiti kako bi detaljno definisali svoje planove opservacija i optimizovati upotrebu svemirske letelice", dodao je Rot.


Ekonomija - datum: 2019-08-21 VLAST NE ŽELI DA MIJENJA PREDLOG ZAKONA O REBALANSU BUDŽETA\nRaško Konjević Konjević: Neće da daju 2,2 miliona za neophodnu kupovinu radara\nPoslanik u Skupštini Crne Gore Raško Konjević kazao je da je amandman SDP-a na predlog Zakona o rebalansu budžeta kojim bi se obezbijedila sredstva za kupovinu stacionarnih radarskih sistema po drugi put, na sjednici krajem jula, odbijen od strane poslanika vladajuće većine.\n– Nevjerovatno je da su poslanici odbili naš predlog i pored javnih obećanja članova Odbora za bezbjednost, iskazanih tokom rasprava o stanju bezbjednosti saobraćaja, da su neophodna ulaganja u opremu saobraćajne policije. Predloženi iznos od 2.2 miliona smo smatrali neophodnom investicijom u bezbjednost svih učesnika u saobraćaju, pogotovo zato što se kupovina stacionarnih radarskih sistema planirala i prije nekoliko godina. Izdvajanje ovog novca išlo bi na teret tekuće budžetske rezerve – rekao je Konjević.\nDodao je da bi se stacionarni radarski sistemi prioritetno postavili u područjima i mjestima na kojima su česte saobraćajne nezgode.\n– Njihova neophodnost nažalost potvrdila se i ovih dana kada smo za samo 24 sata imali preko 20 saobraćajnih nezgoda, nažalost i sa smrtnim ishodima. Crna Gora je jedina zemlja regiona koja nema sistem stacionarnih radara koji višestruko pomaže saobraćajnoj policiji u kontroli saobraćaja posebno tokom turističke sezone. Na ovaj način se značajno povećava sigurnost odgovornih učesnika u saobraćaju, dok se vrši dodatno sankcionisanje bahatih vozača koji svojim ponašannjem ugrožavaju živote i imovinu građana – kazao je Konjević.\nIstakao je da bi se uvođenjem tih sistema smanjila potreba i za prisustvom većeg broja saobraćajnih policajaca.\n– Nažalost, i pored obećanja koja traju već tri godine i javno date riječi poslanika vladajuće većine tokom rasprave o Izvještaju o bezbjednosti u saobraćaju, ovo, na mnogo načina isplativo ulaganje u bezbjednost saobraćaja neće se realizovati ni ove godine. Ostaje nam da iznova podsjećamo javnost, a na ovaj način i javno opomenemo predstavnike vlasti, da je Crna Gora u neslavnom evropskom vrhu po broju stradalih u saobraćaju i da se kroz ovakva ulaganja štite životi građana i njihova imovina – rekao je Konjević.


Mesečni horoskop za APRIL 2022. - Harper‘s Bazaar\nApril će za većinu Ovnova biti izuzetno dinamičan, kako na poslu, tako i na privatnom planu. Imaćete želju da uradite mnogo toga, ali rezultati kao da će vam stalno biti malo izvan domašaja ruku. Ovo naravno nije znak da ne bi trebalo da se trudite ili da odustanete od svojih planova, već samo da budete malo strpljiviji i možda uporniji nego obično.\nMoguće je da ćete biti deo nekih teških pregovora ili razgovora. Ako ste u mogućnosti organizujte svoje prijatelje ili kolege i nastupite zajedno, jer rad u grupi ima veću šansu da da željene rezultate u ovom periodu nego samostalni rad. Ako i dalje ne postignete sve što ste želeli shvatite to filozofski - uradili ste sve što je bilo u vašoj moći u datom trenutku, a sada je možda vreme da nastavite dalje i posvetite se drugim planovima.\nNa ljubavnom planu stvari se mogu kretati nepredviđenim tokom, što može doneti iznenađenja, kako vama, tako i partneru. Nije neophodno da uvek kontrolišete svaki aspekt svoje veze, neočekivane situacije mogu biti povod da sa voljenom osobom istražite neke stvari o kojima do sada možda niste ni razmišljali. Otpustite ponekad kontrolu i pustite toku da vas nosi.\nPovoljan je period za započinjanje projekata koji nemaju profit kao prvenstveni cilj, već imaju socijalni ili umetnički karakter. Sve u ovoj simbolici je podržano i nemojte se iznenaditi ako u aprilu na površinu isplivaju neki vaši talenti koji su dugo bili uspavani, ili za koje možda niste ni bili svesni da ih posedujete.\nMnogi Bikovi će u aprilu imati priliku da malo predahnu od posla i posvete se porodici i prijateljima. U ovom mesecu akcenat će više biti na emocijama nego na razumu, pa će većina pripadnika ovog znaka imati neodoljivu želju da vreme provode u krugu bliskih prijatelja. Imaćete potrebu da izrazite svoja osećanja i stavove o raznim društvenim i političkim pitanjima bilo kome ko je voljan da vas sasluša.\nOvo je i period u kome ćete biti inspirisani da svoju energiju, napor i vreme posvetite projektima koji za cilj prvenstveno imaju dobrobit neposredne okoline. Imaćete snažan osećaj saosećanja, što vam može pružiti dodatnu motivaciju da se zaista posvetite onome što ste započeli. Iako ste navikli da budete predvodnik setite se da ne morate sve uvek da uradite sami i da su porodica, prijatelji, pa čak i saradnici na vašoj strani i voljni da vam pomognu. Sve je lakše kada radite u grupi sa kojom delite ideale i viziju.\nNa ljubavnom planu april će za Bikove biti uglavnom miran mesec. I partner i vi ćete želeti da se posvetite jedno drugom i provedete kvalitetno vreme zajedno. Najviše će vam prijati ušuškana atmosfera kod kuće, uz neki dobar film ili seriju. Slobodni Bikovi će u ovom periodu prestati da traže novog partnera i shvatiti da sami sebi mogu biti odlično društvo. Baš ova vaša osobina može u vaš život neočekivano privući osobu koja će se za vas zainteresovati, a ako joj pružite priliku druženje se može pretvoriti i u nešto više od prijateljstva.\nOvaj period će Blizancima doneti period u kom će vladati kreativnost, saosećanje i prijateljstvo. Glavna pažnja će biti usmerena na socijalne krugove, kako privatne, tako i poslovne. Bićete u prilici da preuzmete poziciju vođe grupe, ili da ostvarite blisku saradnju sa osobom koja je trenutno na toj poziciji.\nKako april bude proticao vaš fokus će se pomeriti sa pozicije predvodnika na mesto osobe koja neprimetno vuče konce iz prikrajka. Možda više toga možete da postignete ako niste stalno u samom centru zbivanja i opterećeni konstantnom pažnjom saradnika i prijatelja. Prijaće vam i da se malo odmorite od stalnog pogleda očiju javnosti i tiho nastavite sa realizacijom sopstvenih planova.\nOvo je idealan period za većinu pripadnika ovog znaka da se upuste u razvoj kreativnih ideja sa grupom ljudi u koje imaju poverenja. Deljenje zajedničke vizije i ideala može biti mnogo jača veza od krvnog srodstva, ali budite oprezni da planovi koje zajedno kujete ne prerastu u sanjarenje i izgube vezu sa realnošću. Moguće je da ćete u ovom periodu morati da uložite veliku količinu vremena i energije kako biste fokus grupe održali na pravom putu. Ako istrajete, rezultati neće izostati.\nNa ljubavnom planu ovaj period neće doneti veće turbulencije. Zauzeti Blizanci mogu malo odlutati od partnera, zaneti poslom i realizacijom projekata. Slobodni Blizanci će mahom biti fokusirani na posao i neće ni pomišljati na traženje potencijalnog partnera.


"Nemačka penzija" nije što je bila - Penzin\nPočetna Magazin Godine “Nemačka penzija” nije što je bila\n“Nemačka penzija” nije što je bila\nOnaj ko u Nemačkoj 35 godina zarađuje 2.500 evra bruto, nakon 2030. godine imaće penziju od 688 evra, što je suma koju nemački zakon zvanično vodi kao „granicu siromaštva“ a država izdvaja kao socijalnu pomoć za starije ljude, pa siromaštvo preti svima.\nNemačko društvo je sve starije, ljudi žive duže, duže se isplaćuju i penzije, pa će vlada postepeno snižavati njihov nivo. Penzije su sada 51 odsto, a od 2030. godine biće 43 odsto od plate koju je neko dobijao dok je radio pa je pitanje zašto bi neko radio da jednog dana prima penziju koja je jednaka socijalnoj pomoći?\nPredlog ministarstva rada glasi: ukoliko je penzioner godinama uplaćivao penziono osiguranje i poseduje i privatno osiguranje minimalnu penziju treba podići na 850 evra. Ovaj dodatak isplaćivao bi se iz Fonda penzionog osiguranja što je naišlo na neodobravanja kod mlađih članovi njene stranke (CDU) koji smatraju da je nepošteno da mladi ljudi, koji ionako očekuju sve manje i manje penzije, uplaćuju preko doprinosa i za taj dodatak.\nViše o ovoj temi na sajtu Dojče Velea.\nNemački penzioneri na poslu zbog nužde ili razbibrige?


petak, 29. mar 2019, 13:25\nU novoj epizodi serijala "Zlatna ideja" predstavljamo priče čiji je uspeh zasnovan na znanju i saznajemo zašto je Srbija među prvim zemaljama u regionu koja je usvojila takozvani inovacioni imperativ - ideju da uspešno učestvuje u svetskoj privredi zasnovanoj na znanju. Upoznajemo vas sa primenjenom naukom, kutkom za umetnost i drugim inovativnim rešenjima.\nProjekat mBrainTrain pravi je primer primenjene nauke. Fonda za inovacionu delatnost uvideo je njegovu vrednost. Ovaj naučni projekat započeli su prijatelji nakon doktorskih studija iz oblasti neuronauka.\nUpoznali smo i Bojana Pavlovića, doktora farmaceutskih nauka koji je sa kolegama kroz mnogobrojna istraživanja i studije došao na ideju da proizvede srpski probiotik.\nDragan Marković i Mirjana Đošić vode pseban kutak za umetnost, kao tandem nakon\nzavršetka studija slikarstva na Univerzitetu umetnosti u Beogradu, osmislili su studio za slikanje, ikonopisnje, vajanje i dizajn sa kolegama iz Peroart centra.\nNaš sagovornik je i Andrej Korica, diplomirani ekonomista, koji je nakon rada u dizajnerskim studijima, pokrenuo sopstveni startap. Nije opstao na tržištu, ali nije odustao, već je svoje vreme investirao u razvoj nove ideje i brenda Čisto za održavanje poslovnih prostora i stambenih objekata.


Lisca iz Kana sa prestižnom nagradom - Lisca e-shop\nLisca iz Kana sa prestižnom nagradom\nPonosno sa vama delimo svežu vest iz Kana. U sklopu međunarodnog sajamskog događanja na sajmu Mare di Moda Lisca je primila prestižnu nagradu »CREATIVE EXCELLENCE AWARD 2019«.\nOrganizatori sajma nagradu svake godine dodeljuju robnim markama koje se izdvajaju kreativnošću, razvojem, inovacijama i kvalitetom. Ove godine ta je prestižna nagrada pripala slovenačkom preduzeću Lisca te italijanskoj robnoj marki MC2 Saint Barth.\nLisca je izabrana kao »odličan primer preduzeća koje uspešno spaja tradiciju sa savremenošću, posvećujući pritom mnogo pažnje izboru materijala, a istovremeno se dinamično prilagođava promenama na tržištu. A kampanjom #ProudToBeMe lansirala je i važnu inkluzivnu poruku pozitivne afirmacije i snažne ženstvenosti.«\nNa dodeli u Kanu bio je i deo Liscine razvojno-kreatorske ekipe, u čije je ime nagradu preuzela Maja Ratajc, kreativna direktorka Lisce.\nNagrada je potvrda, a ujedno i izazov i podsticaj za iduće modne priče i kreacije u kojima ćemo se osećati nezaustavljivo.


Kusturica: Pozorište — posebna vrsta religioznosti - Sputnjik Srbija\n09:59 28 Novembar 2020\nKusturica: Pozorište — posebna vrsta religioznosti\n22:23 25.10.2019 (osveženo 18:26 26.10.2019) Preuzmite kraći link\nReditelj Emir Kusturica otvorio je večeras u Drvengradu 4. „Pozorišni Kustendorf”, istakavši da dobro pozorište i dobra umetnost mogu da služe čoveku i da je važno da se festivali, kao deo kulture, održavaju u „ovom vremenu velikog pada umetnosti”.\nPriznao je da mu je, od svih festivala koje organizuju na Mećavniku, pozorišni najomiljeniji i izrazio uverenje da će sledeće godine trajati duže i da će biti prilike da se pogleda više predstava.\n„Ideja o klasičnoj umetnosti ukazuje da su festivali kao produžena ruka ili prirodni nastavak dionizijske ili, s druge strane, apolonijske ideje umetnosti. Koliko god da su deo turističke ponude, festivali su oduvek bili deo kulture“, rekao je Kusturica.\nPod sloganom „Društvo spektakla“ festival će pokušati da odgonetne mesto i ulogu pozorišne umetnosti u aktuelnom društvu, u kojoj je spektakl u osnovi svega i predstavlja ne samo osnovni element razonode, već i vladajući oblik života.\n„Sve što se odvija na javnoj sceni, uključujući i kamere svuda postavljene, zapravo vodi ka tome da se ljudi naviknu na nadzor kao ideju o posebnom teatru o kome je Snouden već mnogo rekao, ali postoji i taj poetski duh, još od Isusa Hrista Nazarećanina, koji se izražavao parabolama. Mislim da dobro pozorište i dobra umetnost mogu čoveku da služe, pa i ovaj festival i svi koje ovde organizujemo“, istakao je Kusturica.\nPrema njegovim rečima, pozorišni festival je, pak, bliži onome što se danas obeležava kao ideja o večnom životu, prenosi Tanjug.\n„Pametni sociolozi u Americi rekoše da je Bog na Zapadu ubijen. Tako je i večni duh ubijen, ali mislim da se on skriva u umetnosti i da treba da verujemo da večnost svakog života više pripada rijalitiju, a da je ovo što se stvara u pozorištu deo posebne vrste religioznosti“, rekao je Kusturica.\nU takmičarskom programu učestvuju Akademija umetnosti iz Novog Sada sa predstavom „Kiseonik“ Ivana Viripajeva, Filmska akademija iz Lođa (Poljska) sa komadom „Cena života“ Martine Majok, Državna pozorišna akademija iz Jaroslavlja (Rusija) sa predstavom „Čehov.nekst“, dok se Fakultet dramskih umetnosti iz Beograda predstavlja komadom „Džordž Kaplan“ Frederika Zontaga.\npozorište, Emir Kusturica, Srbija


Provozao se Starim mostom!\nMOSTAR: Vozač automobila "seat" registarskih oznaka BiH najvverovatnije se izgubio u Mostaru i pokušao da pređe preko Starog mosta. Ovaj nesvakidašnji potez vozača iznenadio je mnoge Mostarce koji u novijoj istoriji ne pamte ovakav slučaj.\nOpširnije: Provozao se Starim mostom!\nMostar: Preživjeli dobrog zdravstvenog stanja\nMOSTAR: Zdravstveno stanje studenta Stjepana Boškovića, koji je povrijeđen u saobraćajnoj nesreći u mjestu Bijela kod Mostara, dobro je, izjavio je doktor Davorin Kozomara iz Univerzitetske kliničke bolnice Mostar.\nOpširnije: Mostar: Preživjeli dobrog zdravstvenog stanja\nMostar glavni grad Federacije BiH?\nMOSTAR: Ideja da Mostar postane glavni grad Federacije BiH ponovo je aktualizovana tokom posjete Bakira Izetbegovića Mostaru sredinom novembra, pišu federalni mediji.\nOpširnije: Mostar glavni grad Federacije BiH?\nSDA, HDZ i dioba\nMOSTAR: Najveće hrvatske i bošnjačke političke stranke, koje su nedavno započele razgovore o promjenama Izbornog zakona u BiH, razgovaraju na više nivoa oko pitanja koje bi moglo označiti ogroman zaokret u dosadašnjim odnosima koji su bili poremećeni nakon realizacije projekata nadglasavanja i obespravljivanja Hrvata s glasovima bošnjačkih birača.\nOpširnije: SDA, HDZ i dioba\nMostar: Eksplozivnom napravom na generala\nMOSTAR: Iz policijskih izvora potvrđeno je da je u tunelu "Salakovac" večeras došlo do eksplozije pirotehničkog sredstva ispred vozila u kojem je bio načelnik Zajedničkog štaba OS BiH Anto Јeleč.\nOpširnije: Mostar: Eksplozivnom napravom na generala\n''Stari'' u bojama Francuske\nMostar: Grad raspisao javni konkurs za dodjelu stipendija\nMostar: 20.000 Srba manje nego `92.


Smešten na ušću dveju velikih reka, Beograd je jedan od retkih gradova u Evropi sa takvim strateškim položajem, a ovo prepoznatljivo obeležje grada imalo je veliki uticaj na oblik Kule Beograd, čija fluidna, mekana i senzualna forma zapravo oslikava ulivanje Save u Dunav.\nBuduće velelepno zdanje monumentalnih dimenzija i neuobičajene strukture, čija će izgradnja biti završena 2020. godine, predstavljaće spoj savremenog dizajna i elemenata domaće tradicije. Bogato kulturno nasleđe našeg naroda biće višestruko ukorenjeno u Kulu Beograd i oslikano na različitim nivoima.\nPrestižni hotelski lanac St. Regis nalaziće se u Kuli, a njegov enterijer biće inspirisan upravo domaćom umetnošću. U skladu sa tim će u objektu biti oslikan mural, koji će simbolično predstavljati umetničke domete naše zemlje, kroz vekove odlikovane strašću, naprednim vizijama i dubokoumnim promišljanjem aktuelnih pojava. Ćilimi domaćica, koje se tkanjem bave sa ogromnom ljubavlju i posvećenošću, oduševljavaju ljubitelje ovog vida umetnosti i dizajna, a motivi i boje korišćeni prilikom izrade ćilima već četiri veka pričaju jedinstvenu priču o tradiciji i kulturi lokalnog stanovništva. Razumevanjem ovog fenomena, unutrašnjost Kule dizajnirana je tako da odaje počast zanatu starom vekovima, uklapanjem jarkih boja i motiva tkanja na savremen način. Bogati rudnici prepoznati su kao još jedan veliki izvor inspiracije dizajnera Kule, što ne čudi, s obzirom na to da je ekspanzija rudarstva na ovim prostorima započela još u doba Nemanjića. Od tog vremena potiče i ljubav domaćeg stanovništva prema nakitu, ali i metalnim detaljima koji se sreću na velikom broju monumentalnih građevina u Beogradu, a koji će, zajedno sa originalnim ornamentima i simbolima sa ćilima, moći da se vide i u Kuli. Kako nezaobilazni deo svakodnevice lokalnog stanovništva predstavlja ljubav prema hedonizmu i ritual ispijanja kafe u toku dana i vina u večernjim časovima, objekat će u okviru svojih restorana nuditi najbolju selekciju ovih pića, po kojoj je naša zemlja nadaleko poznata.\nNOĆNA MORA NA PRUZI SOLUN-BEOGRAD Voz stao u Tabanovcima, putnici više od 11 sati čekali na granici


Datum objave: 21.10.2013 12:00 | Autor: MM\nCilj Konferencije „Obrazovanje kao ključ uspjeha – finsko iskustvo” je da se u Crnoj Gori predstavi finski obrazovni sistem i postave osnove za buduću saradnju između finskih i crnogorskih aktera u obrazovnom sektoru. Konferencija će pružiti mogućnost stručnjacima iz oblasti obrazovanja i donosiocima odluka da razmijene mišljenja o aktuelnim razvojnim pitanjima u oblasti obrazovanja.\nKonferenciju će otvoriti gospodin Pekka Orpana, Ambasador Finske za Srbiju i Crnu Goru i gospođa Vesna Vučurović, pomoćnica ministra prosvjete Crne Gore. Gospodin Pasi Sahlberg, generalni direktor Centra za međunarodnu mobilnost i saradnju (CIMO) i jedan od vodećih finskih stručnjaka u oblasti obrazovanja, predstaviće crnogorskim učesnicima šta Crna Gora može naučiti iz reformi obrazovnog sistema u Finskoj. Nakon njega, prezentaciju će održati i gospodin Esa Suominen, specijalni savjetnik ministra obrazovanja Finske i gospođa Kiira Kärkkäinen, specijalista za obrazovanje iz Finske konsultantske grupe (FCG). Tokom prezentacija učesnici Konferencije će imati priliku da se upoznaju sa tim kako je Finska uspjela da stvori jedan od vodećih obrazovnih sistema u svijetu i kako je to uticalo na ekonomski uspjeh iblagostanje.


Siviri – mesto stvoreno za letovanje i odmor - Altamarea\nSiviri – mesto stvoreno za letovanje i odmor\nSiviri je malo naselje na zapadnoj obali Kasandre, prvog “prsta” poluostrva Halkidiki. Možda ne toliko poznato mesto kao ona koja se nalaze na istočnoj strani poluostrva, miran i tih Siviri ipak pruža različite turističke sadržaje uz mogućnosti za jeftino letovanje prilagođeno kako za porodičan odmor, tako i za savršeno letovanje putnika različitih generacija. Posebnu atrakciju u julu i avgustu čini Kasandra festival koji se održava nedaleko odavde u teatru na otvorenom, na kom se mogu čuti koncerti svetski poznatih umetnika i muzičara, a i pogledati pozorišne predstave za odrasle i decu. Tada se i kafići pretvaraju u mesta za izložbe i alternativne predstave, dok plaže postaju mesta održavanja sjajnih žurki!\nAko za letovanje tražite mesto u Grčkoj koje pruža zaista pravi odmor od gužve i buke, a uz to i jeftino letovanje, naselje Siviri na poluostrvu Halkidiki može biti jedno od savršenih turističkih destinacija ovog leta. Nalazi se sa zapadne strane prvog prsta - Kasandre, a predstavlja malo selo u turističkom usponu koje nudi pravi mediteranski ugođaj.\nKasandra generalno sa zapadne obale nema puno razvijenih turističkih destinacija, a Siviri i Furka su jedni od retkih koji nude određene turističke sadržaje. Ovo nije slučaj sa istočnom stranom poluostrva gde se nalaze brojna popularna letovališta kao što su Pefkohori, Polihrono, Hanioti, Kalitea, Afitos i druga, a oni koji vole avanture i aktivniji odmor – mogu da odu na neki od izleta (bilo organizovano ili u samostalnoj režiji). Kasandra svakako ima šta da ponudi, iako Siviri i ostala mesta na zapadnoj obali važe za mirne i ne tako brdovite turističke destinacije.\nHalkidiki – Kasandra – Siviri\nSiviri je idealno mesto za porodično letovanje i odmor svih onih koji žele da uživaju jedino u zvucima mora, ptičica i vetrića koji povremeno pirka, sa blagom klimom i izuzetno dugim danima tokom letnje sezone. Oko 100km udaljeno od Soluna, iako predstavlja malo turističko mesto, ima sve što vam je potrebno za savršen odmor – markete, taverne, restorane, pekare, mesare, picerije, poslastičarnice, kafiće na plaži, radnje, suvenirnice,…\nDo same plaže vodiće vas popločano šetalište koje je dugo oko 2km i ide duž cele plaže, a noću se pale lampioni i imate priliku da uživate u fantastičnom zalasku sunca, što pruža dozu romantike za sve koji se odluče na letovanje u ovom mestu. Siviri ima dugu i peščanu plažu koja je lepo uređena i čista, a pesak će vam biti pod nogama i prilikom ulaska u more koje je na početku plitko i toplo. Egejsko more je ovde veoma bistro, pa ćete moći uživati i u pogledu na ribice koje ga krase, a ono što je takođe privlačno jesu borove šume i gusto zelenilo kojima je Siviri okružen. Takođe, južni deo Sivirija nudi i nekoliko izdvojenih peščanih plaža, a kroz mesto protiče i kanal na kojem možete videti ptice, kornjače, rakove i druge morske životinjice.\nOno što predstavlja posebnu atrakciju tokom jula i avgusta jeste Kasandra festival koji se već dugi niz godina održava u Siviriju na nekoliko lokacija na otvorenom i po kojem je on najpoznatiji. Tako se u ovom periodu organizuju različiti kulturni i muzički događaji kako za decu, tako i za odrasle, pa vam neće manjkati atrakcija i sadržaja tokom letovanja.\nUkoliko želite da doživite još jedno nezaboravno iskustvo, usudite se da peške krenete putem kroz šumu koji vodi do crkvice Svetog Nikole, sa kojeg se pruža prelep pogled na plažu i more, a i usput ćete uživati u prelepim prirodnim pejzažima.\nSiviri – smeštaj\nSiviri je podelje na dva dela – za jedan deo su karakteristične ribarske kuće i niske grčke vile, a u drugom delu nalaze se luksuzni hoteli i apartmani. Ono što naša turistička agencija može da vam ponudi kada je u pitanju smeštaj u Siviriju jeste vila Sirtaki.\nPrelepa vila okružena zelenilom i uređenim dvorištem nalazi se na oko 250m od plaže, a njen vlasnik poseduje i hotel Jenny udaljen od vile oko 100m tako da je našim putnicima omogućeno i korišćenje bazena u sklopu hotela. Vila je opremljena Wi-Fi internetom, a u ponudi za Siviri su apartmani koji mogu ugostiti 2-4 osobe. Apartmani imaju klimu, čije je korišćenje uključeno u cenu, dok se posteljina i peškiri menjaju na 5 dana. Svi apartmani sadrže:\ndnevni boravak sa kuhinjom koja sadrži osnovno posuđe i pribor, frižider i rešo sa dve ringle,\nterasu na kojoj se nalazi garnitura za sedenje.\nAko sanjate o mestu koje će vam pružiti idealan beg od svakodnevnih obaveza i gužve, Siviri je pravo mesto za odmor iz vaših snova! Kontaktirajte nas za ponudu, sve dodatne informacije, kao i rezervacije prelepog apartmanskog smeštaja u Siviriju!\nIsta destinacija « Edipsos – banja na moru\t7 najkvalitetnijih i najpoznatijih grčkih proizvoda »


PREDSEDNIK DEJAN MATEJEVIĆ | Timočke\nPREDSEDNIK DEJAN MATEJEVIĆ\nNa izbornoj sednici Opštinskog veća Saveza samostalnih sindikata Srbije za opštine Majdanpek, Negotin i Kladovo, Dejanu Matejeviću, ukazano je poverenje da i u naredne četiri godine vodi ovu organizaciju. Izbornom skupu koji je u ponedeljak održan kao deo izbornog procesa koji će se okončati u maju naredne godine, prisustvovao je Zoran Mihajlović, sekretar Saveza samostalnih sindikata Srbije i prokomentarisao aktuelni trenutak za zaposlene i sindikate u Srbiji.\n– Najveća obaveza i zadatak koji stoji pred sindikatom je da u okviru predstojećih promena Zakona o radu, pokuša da popravi loš položaj zaposlenih u Srbiji. On je neznatno popravljen, ali time ne možemo biti zadovoljni, jer je i dalje izražen rad na crno, još uvek radnici rade u teškim uslovima, bez pune zaštite iz delokruga Služba bezbednosti i zdravlja na radu, a situacija je posebno teška i zato što nam svakodnevno veliki broj mladih školovanih ljudi odlazi preko granice, te da tako ostajemo i bez mladih ljudi i radne snage koja će nam u narednom periodu biti potrebna. Zbog toga, moramo ići na to da se poboljša standard, odnosno povećaju plate, kako bi zadržali mlade ljude. Jer, njih ništa drugo, osim materijalnog položaja neće zadržati u zemlji- rekao je Mihajlović i dodao da je sigurno da i pojedini zakoni koji su se donosili ne idu na ruku zaposlenih.\nU tom smislu posebno je izdvojio zakon o agencijskom zapošljavanju, pa istakao da će država i vlast morati da razmisle.\n– Činjenica je da socijalni dijalog u Srbiji nije na zavidnom nivou, da se još uvek fingira i da socijalno ekonomska priča nije na nekom zavidnom nivou, a da kolektivni ugovori, uglavnom, veoma vezani za zakon, te kao takvi, loša poruka i za investitore. Stoga, moramo se zalagati, ne samo za očuvanje radnih mesta, već i bolji materijalni položaj svih zaposlenih-dodao je Mihajlović.\n← STRUČNA PRAKSA ZA 10 KLADOVLJANA


Dan pobjede obilježen na Sokocu - FILTER\nPolaganjem vijenaca na Spomen-kosturnicu u Parku boraca Romanije na Sokocu, na kojoj su upisana imena 969 partizanskih boraca sa područja ove opštine poginulih u Drugom svjetskom ratu, obilježen je 9. maj – Dan pobjede nad fašizmom.\nPredsjednik Opštinskog odbora Saveza udruženja boraca narodnooslobodilačkog rata /SUBNOR/ Milivoje Janković govorio je o velikom doprinosu boraca sa šireg romanijskog područja u pobjedi nad fašizmom.\n“Osim 1.150 boraca koliko je poginulo iz Romanijskog odreda, a brojao je 3.020 boraca u toku rata, pale su i 5.494 civilne žrtve, te 6.000 žrtva u pokolju na Starom Brodu na Drini u proljeće 1942. kada je stradao najveći broj stanovnika Romanije”, naveo je Janković.\nOn je podsjetio da je tadašnje Romanijsko vojno područje u Drugom svjetskom ratu obuhvatalo sadašnje opštine Sokolac, Han Pijesak i Pale.\nJanković je naglasio da je Romanija u borbi protiv fašizma iznjedrila 10 narodnih heroja – Danila Đokića, Milanka Vitomira, Slavišu Vajnera Čiču, Jovu Jankovića, Marka Ećimovića, Milana Šarca, Pavla Goranina-Iliju, Mihajla Bjelakovića, Peru Kosorića i Gruju Novakovića, te da su živote za slobodu na romanijskom području dali i narodni heroji Rava Janković i Radovan Petrović.\n“Naša je dužnost da ih pomenemo, naša obaveza da održavamo spomenike i da prenosimo na mladu generaciju uspomene iz borbe protiv fašizma”, naveo je Janković.\nOn je najavio da će Sokolac biti domaćin obilježavanja 80 godina ustanka naroda BiH protiv fašizma, odnosno ustanka na Romaniji koja je, kako je istakao, uvijek bila pojam herojstva, hrabrosti i slobode.\nJanković je poručio da na Romaniji treba da se vječno vijori zastava na Crvenim stijenama koju je na početku borbe protiv fašizma postavio Bogdan Lizdek.\nNa Spomen-kosturnicu na Sokocu vijence su položili načelnik opštine Sokolac Milovan Bjelica sa saradnicima, te delegacije Skupštine opštine i Opštinskog odbora SUBNOR-a Sokolac.\nDan pobjede nad fašizmom obilježava se 9. maja u Evropi u znak sjećanja na pobjedu nad fašizmom u Drugom svjetskom ratu.\nPrethodna Deset takmičara džiu džicu kluba “Slavija” putuje na turnir u Loznicu\nSledeća U akciji proljećnog čišćenja na Palama prikupljeno 1.500 vreća otpada


HABL snimio kometu koja će nam osvetleti nebo\nNASA-in Habl svemirski teleskop omogućio je astronomima najjasniji pogled na kometu ISON, nedavno otkriven “sangrejzer”, kometu koja na svom putu prolazi veoma blizu Sunca, i koja bi kasnije ove godine mogla da osvetli naše nebo, ili da se toliko približi Sunci da bude dezintegrisana.\nIstraživački tim sa Merilend univerziteta pažljivo prati ISON, čime dolaze u retku priliku da svedoče evoluciji komete dok putuje po prvi put kroz unutrašnjost Solarnog sistema.\nKao i sve komete, ISON je “prljava grudva” - hrpa zamrznutih gasova pomešanih sa prašinom, formirana u udaljenim krajevima Sunčevog sistema odakle je putovala po orbiti na koju je uticao gravitacioni pul Sunca i planeta.\nOrbita ISONA dovešće ga do najbliže tačke Suncu, na udaljenost od nešto preko milion kilometara, 28. novembra ove godine, kaže Majkl S. Keli, asistent istraživač na Merilendu.\nGornja fotografija napravljena je 10. aprila kada je ISON bio na oko 600 miliona kilometara od Sunca, dakle nešto bliže nego što je Jupiter udaljen od naše zvezde.\nKometa je postala aktivnija kada se približila unutrašnjem Solarnom sistemu, gde Sunčeva toplota čini da kometa izbacuje svoj led u mlazeve gasa i prašine.\nAli, čak i na ovolikoj razdaljini, ISON je već aktivan, snažno izbacujući mlazeve čestica prašine sa svog jezgra.\nKako ove čestice prašine odbijaju Sunčevu svetlost, deo kometinog repa postaje vidljiv na slici koju je napravio Habl.\nSledeće nedelje, dok Habl i dalje bude imao kometu u svom vidokrugu, tim sa Merilenda će koristiti svemirski teleskop kako bi prikupio informacije o ISON-ovim gasovima.\n“Želimo da zabeležimo odnos tri dominantna leda – vode, zamrznutog ugljen-monoksida i zaleđenog ugljen-dioksida, ili suvog leda”, rekao je profesor Majkl A'Hern, astronom sa Merilenda. “To će nam reći na kojoj je temperaturi kometa formirana i sa tom temperaturom takođe može možemo reći gde je kometa formirana u Sunčevom sistemu”.\nTim sa Merilenda će koristiti i Habl svemirski teleskop i instrumente na “Dip impakt” svemirskog broda kako bi nastavila praćenje ISONA na njenom putu sve do bliskog susreta sa Suncem u novembru.


Šta Srbi u Federaciji treba da urade da bi opstali - Sputnjik Srbija\n22:22 21.05.2018 Preuzmite kraći link\n„Smatram da bi sve srpske političke stranke i organizacije trebalo da naprave zajednički program i izađu sa jednom listom na izbore u oktobru ove godine“, poručio je Linta na sastanku sa predstavnicima srpskih udruženja iz Federacije Bosne i Hercegovine.\nOn je u razgovoru sa predstavnicima više od 20 udruženja Srba iz Federacije BiH istakao da je zajednički cilj opstanak Srba u Federaciji BiH, kao i borba za njihova oteta i uzurpirana prava, navodi se u saopštenju skupštinske pres-službe.\nPovod za razgovor su opšti izbori u Federaciji BiH, raspisani za 7. oktobar ove godine, a Linta je ocenio da Srbi iz Federacije BiH samo zajedno mogu učiniti suštinski iskorak u borbi za svoja prava.\nOn je istakao da je položaj Srba tragičan, imajući u vidu da je na području Federacije BiH, po popisu iz 1991. godine, živelo oko 600.000 Srba ili 22 odsto, dok ih po popisu iz 2013. godine ima 56.000 ili 2,5 odsto, što govori o brutalnom etničkom čišćenju nad Srbima, koje je do danas ostalo nekažnjeno.\nLinta je dodao i da je najveći problem sa kojim se Srbi u BiH sreću diskriminacija u zapošljavanju, obrazovanju, raspodeli budžetskih sredstava i ostalim segmentima života, kao i da nema napretka u povratku raseljenih, niti obnove uništenog kulturnog nasleđa.\n„Jedan način borbe je da Srbi iskoriste izbore da ojačaju svoj politički položaj u Federaciji BiH, posebno izbore za Predstavnički dom Parlamentarne skupštine BiH, Predstavnički dom Parlamenta Federacije BiH i skupštine kantona u Federaciji BiH i izaberu autentične srpske poslanike koji će predstavljati srpski narod. Zato je važno da se raseljeni Srbi što masovnije prijave za glasanje i da se animiraju za predstojeće glasanje“, poručio je Linta.\nOn je sa predstavnicima udruženja razgovarao o postupku prijavljivanja raseljenih Srba za izbore, pribavljanju dokumentacije koja je za to potrebna i najavio otvaranje kancelarija u Novom Sadu i Beogradu, koje će zainteresovanim građanima pružiti logističku podršku u tom procesu.\nPredstavnici udruženja pozdravili su zajednički sastanak za koji su ocenili da je prvi do sada i da je njime „ubačena klica zajedništva i jedinstva srpskog naroda“.\nPozdravili su inicijative predsednika Odbora za dijasporu i Srbe u regionu i ocenili da je za opstanak Srba u Federaciji BiH potrebna podrška i Republike Srpske i matice Srbije.\nU razgovoru je istaknuto da je za masovniji odziv raseljenih Srba za registraciju za glasanje potrebna logistička podrška, posebno kod pribavljanja uverenja o državljanstvu ne starijeg od šest meseci, kao i motivisanje mladih ljudi.\nNa sastanku je zajednički zaključeno da je potrebno u saradnji sa Vladom Republike Srpske obaviti tehničke dogovore oko pribavljanja neophodnih dokumenata, kao i da se o ovoj temi pokrene aktivna kampanja u medijima.\nSrbi, Miodrag Linta, Federacija BiH


Raspravljalo se o svemu, ponajmanje o zakonskim rješenjima - to je rezime današnjeg dana u Narodnoj skupštini Republike Srpske. Usvojeno je sedam zakona predloženih ove sedmice, ali je najviše prašine podigao onaj o privrednim društvima.\nPovrede poslovnika i ispravke krivih navoda su obilježile raspravu o ovom zakonu, a naročito se "zakuvalo" između sada već dežurnih rivala u skupštinskim klupama - SNSD-ovog Srđana Mazalice i PDP-ovog Draška Stanivukovića.\n"Dragi poslaniče Mazalice, ja mislim da vas stvarno više ni kući ne mogu slušati, vjerujte, ali najiskrenije, koliko god da se trudim, prosto ne mogu nijednu vašu riječ da apsorbujem jer je potpuno van realnosti i slike u kojoj živimo", kaže Draško Stanivuković, poslanik PDP-a u Narodnoj skupštini Republike Srpske.\n"Meni on govori da nemam veze sa realnošću. Koji vozi auto od 100 hiljada evra. On je mene napao lično, i nije niko reagovao ovdje. Ja vozim auto koje košta kao mjenjač na njegovom autu. Ja živim u stanu od 74 kvadrata, koji sam digao na kredit, on ne zna šta je kredit", kaže Srđan Mazalica, poslanik SNSD-a u Narodnoj skupštini Republike Srpske.\nIz NDP-a su ocijenili da se u skupštini neće zavesti red dok rukovodstvo ne postane rigorozno, i ne počne izricati opomene za lične uvrede. Aleksandar Fulurija iz ove partije je imao poruku za Draška Stanivukovića, koji, prema njemu, napada ljude koje nije birao.\n"Možete da pričate šta hoćete, ali ne možete uvredljivo da pričate o bilo kome, pogotovo o članovima Vlade. Prvo - to nema smisla, drugo - mislim da to kućno vaspitanje mnogimo to i ne dozvoljava. A vas što se tiče, gospodine Stanivukoviću, to što vi napadate ljude koje vi niste birali, i nećete ih birati, i nećete određivati ko će biti ministri - i hvala bogu da je tako - ministre će određivati oni učesnici u političkom životu koji sačinjavaju skupštinsku većinu, i to će tako uvijek biti", kaže Aleksandar Fulurija, poslanik NDP-a u Narodnoj skupštini Republike Srpske.\nPojedini poslanici su pokušavali da vrate raspravu u uobičajeni kolosijek. Šef Kluba poslanika PDP-a, Perica Bundalo, je rekao da će njegova stranka podržati zakon o privrednim društvima, iako smatraju da predložene mjere nisu dovoljne. Smatra da bi kompletan zakon trebalo da se mijenja, jer se radi o jednom od nekoliko ključnih sistemskih zakona.\n"Privreda je živa materija, ali i zakon koji je reguliše, pa i ova pitanja o kojima govorimo, treba da bude takođe živa materija, i da postigne svoj cilj, odnosno da prilagodi zakon životu i praksi, ali i da uobziri povratno djelovanje, dakle djelovanje života i prakse na sam zakon", kaže Perica Bundalo, šef Kluba poslanika PDP-a u Narodnoj skupštini Republike Srpske.\nPoslanici su ove sedmice obradili devet tačaka od 45 planiranih. Nastavak šeste redovne sjednice je zakazan za naredni utorak, 24. septembar.\nNSRS usvojila dopune Zakona o policiji i unutrašnjim poslovima\nZamjenik šefa Kluba poslanika SNSD-a u NS RS\nPosebna sjednica NSRS: Bratić nije formalno podnio ostavku\nAlbanci traže smjenu, Tači brani svoj kadar: Evo ko je glavni krivac za slučaj "lažnog priznanja Kosova"\n830 glasova 77%


Obrazovanje rukovodstva i razvoj programa obuke za članove Centralne izborne komisije BiH, rukovodeće osoblje i relevantno osoblje za obuku | CEC BiH\nObrazovanje rukovodstva i razvoj programa obuke za članove Centralne izborne komisije BiH, rukovodeće osoblje i relevantno osoblje za obuku\nU periodu od 03. augusta do 31. oktobra 2017. godine Centralna izborna komisija Bosne i Hercegovine je realizirala projekat podrške Vijeća Evrope aktivnostima Centralne izborne komisije BiH za provedbu koordinacije projekta „Obrazovanje rukovodstva i razvoj programa obuke za članove Centralne izborne komisije BiH, rukovodeće osoblje i relevantno osoblje za obuku“.\nGlavni cilj projekta je bio poboljšanje rukovodećih vještina i osiguranje razvojnih kapaciteta izborne administracije, te poboljšanje funkcioniranja Centralne izborne komisije BiH putem obuke članova Centralne izborne komisije BiH i rukovodećeg osoblja u Centralnoj izbornoj komisiji BiH, kao i relevantnog osoblja za obuku. Fokus obuke je bio na boljem razumijevanju osnova rukovođenja, upravljanja ljudskim resursima, izgradnji tima, planiranju sredstava, operativnim sistemima, poboljšanju profesionalizma i komunikacije, kulturne raznolikosti i kompetencija.\nZa realizaciju obuke od strane Vijeća Evrope angažirani su LEAD facilitatori Evropskog centra za izbornu podršku (European Centre for Electoral Support –ECES). LEAD obuka je provedena kroz organiziranje: a) kursa obuke instruktora (Train the Trainers course – ToT) u periodu 09-14.10.2017. godine, a obuku je pohađalo ukupno 20 učesnika i b) obuku 50 predsjednika općinskih/gradskih izbornih komisija u BiH (OIK/GIK), koje su održane u 2 petodnevna ciklusa: u periodu 16-20.10.2017. godine u Centru za edukaciju Centralne izborne komisije BiH u Sarajevu (od predviđenih 25 predsjednika obuku su uspješno okončala 22 predsjednika) i u periodu 23-27.10.2017. godine u Hotelu „San“ u Laktašima (od predviđenih 25 predsjednika obuku su uspješno okončala 24 predsjednika).\nOdabir učesnika obuke 50 predsjednika izbornih komisija je izvršen na osnovu javnog poziva za izražavanje interesa koji je dostavljen svim predsjednicima izbornih komisija osnovnih izbornih jedinica u Bosni i Hercegovini. Centralna izborna komisija BiH je izvršila odabir na osnovu primljenih prijava, regionalne zastupljenosti, veličine i kompleksnosti općine i drugih relevantnih pitanja.\nObuka instruktora se izvodila kroz kombinaciju obrazovnih tehnika s pristupom koji se temelji na interakciji. Pored predavanja, fokus obuke je bio na praktičnom rješavanju problema, koristeći sadržaj koji je relevantan za sudionike obuke, odnosno slučajeve sa kojima se suočavaju izborni akteri. Kroz praktično i interaktivno učenje, obuka je poticala razmjenu iskustava među sudionicima kao i razmišljanje izvan okvira kako bi dali kreativne i inovativne ideje. Prvi ciklus LEAD obuke za instruktore je okončan dodjelom certifikata o uspješnom završetku trening programa za LEAD trenere svim polaznicima obuke te je izvršen odabir ukupno 8 osoba iz Sekretarijata Centralne izborne komisije BiH koje su uz mentorstvo LEAD facilitatora, proveli obuku predsjednika izbornih komisija u svojstvu kandidata za LEAD trenera.\nObuke predsjednika izbornih komisija su, u skladu sa usvojenom metodologijom i temama iz prvog ciklusa obuka, između ostalog, obuhvatile prezentacije i radionice na temu lidera i liderstva, faze i elemente izbornog ciklusa, osjetljive faze u izbornom ciklusu, potom teme koje se odnose na razvoj dijaloga između učesnika izbornog procesa, postupke pregovora i medijacije, kao i specifičnosti učenja i obuke odraslih. Obuke za predsjednike izbornih komisija su okončane svečanom dodjelom certifikata o učešću polaznicima obuke koji su prisustvovali cjelokupnoj obuci (ukupno 46). Također, odabranih 8 kandidata iz Sekretarijata Centralne izborne komisije BiH je po uspješnom okončanju obuke predsjednika izbornih komisija, dobilo certifikat o završenom trening programu i zvanju certificiranog LEAD trenera.\nObuka o liderskim vještinama doprinijela je razvijanju kompetentnosti predsjednika izbornih komisija, u smislu da svoja znanja i naučene liderske vještine znaju staviti u konkretnu situaciju i riješiti nastali konflikt, kako u radu sa timom – ostalim članovima izborne komisije, biračkim odborima i političkim subjektima, tako i u toku izbornog procesa.\nS obzirom na aktuelnost tema koje su prilagođene učesnicima, obuka je predstavljala i forum za diskusiju o izazovima sa kojima se susreće izborna administracija u Bosni i Hercegovini.\nOn-line edukacija izborne administracije, 10. juna 2020 - Priprema podzakonskih propisa\nOn-line edukacija izborne administracije, 11. juna 2020. Postupak imenovanja i nadležnosti biračkih odbora


„Više Beča za bolji život građana“ - MediaSfera\nKoncern „Wien Holding“ koji objedinjuje ukupno 75 bečkih preduzeća zabeležio je prošle godine najveći uspeh još od svog osnivanja 1974. godine: ostvario je oko 545 miliona evra prometa, 27,3 miliona evra dobiti i 151 milion evra u investicijama.\nOsnovna uloga „Wien Holdinga“ je da ispunjava komunalne zadatke Beča i da organizuje funkcionisanje svojih preduzeća te omogući njihovu produktivnost i profitabilnost. Direktorka „Wien Holdinga“ Zigrid Oblak navodi da moto firme glasi „Više Beča za život“ jer najvažniji projekat samog koncerna predstavlja tržište nekretnina.\nDirektorka je dodala da u funkcionisanju grada važnu ulogu igraju parkovi, zelene površine, postojanje predškolskih ustanova, nova infrastruktura i drugo.\nPored izgradnje stambenih površina, koncern se bavi oblastima logistike, kulture i medija gde je takođe prošle godine zabeležio značajne uspehe. Izložbe, koncerti, sportska dešavanja i drugi događaji koje je 2017. godine organizovao Beč imali su gotovo 5 miliona posetilaca.\nMuzeji su imali najveći broj posetilaca do sad, 639 hiljada. Bečki stadioni imali su više od 1,4 miliona poseta, a tri rasprodata koncerta (Gans en Rouzis, Koldplej i Robi Vilijams) zatresla su čuveni bečki stadion Ernst Hapl.\nTagovibec bolji građani život


INTERNI OGLAS za izbor studenta-demonstratora na nastavnom predmetu „Zemljani radovi i tuneli“, 2 saradnika, za akademsku 2019/2020. godinu - Politehnički fakultet\nINTERNI OGLAS za izbor studenta-demonstratora na nastavnom predmetu „Zemljani radovi i tuneli“, 2 saradnika, za akademsku 2019/2020. godinu\n„Redovni studenti, koji su u prethodnim godinama studija ostvarili najmanju prosječnu ocjenu 8 (osam), a koji iz određenog nastavnog predmeta imaju najmanje ocjenu 9 (devet), mogu biti izabrani za studente-saradnike (demonstratore) na tom nastavnom predmetu, te na osnovu takvog angažovanja, dobijati odgovarajuću novčanu naknadu, u skladu s odlukom Upravnog odbora“.\n„Izbor studenata – saradnika (demonstratora) vrši NNV/UNV fakulteta /akademije/visoke škole, na osnovu internog oglasa, te na prijedlog predmetnog nastavnika i dekana, pri čemu prednost imaju studenti s većim ocjenama na konkretnom nastavnom predmetu“.\nPravo učešća na Oglas:\nStudenti Politehničkog fakulteta Univerziteta u Zenici sa ukupnom prosječnom ocjenom 8 (osam);\nPoloženim ispitima iz predmeta demonstrature sa ocjenom 9 (devet)\nZainteresovani studenti uz prijavu podnose:\nPotvrdu o studiranju\nPrijave se podnose Studentskoj službi Politehničkog fakulteta Univerziteta u Zenici.\nKONKURS Za dodjelu 10 stipendija studentima IT smjerova na fakultetima


Gradonačelnik zabranio kupaće kostime za muslimanke u javnim bazenima\nIzvor\tKlix.ba\tjun 11, 2016\nJavni bazen u blizini Regensburga u Nemačkoj zabranio je nošenje burkinija, kupaćeg kostima za muslimanke koji im omogućava da, u skladu da njihovom verom, pokriju određene delove tela.\nZabrana je došla nakon što je jedan bazen u gradu Neutraublingu održao dan kupanja za žene. Na ovom sportskom događaju je prisustvovala i jedna žena u burkiniju, na čiji su se izgled ostale žene požalile. Žalbe su dospele do gradskih vlasti, koje su se potom odlučile na ovaj korak i zabranile nošenje ove vrste, kako su je nazvali "netipičnih" kupaćih kostima u javnim bazenima.\nBurkini je vrsta kupaćeg kostima za muslimanke, žene koje se oblače u skladu sa islamskim propisima koji nalažu da žena u javnosti treba pokriti određene delove tela kako bi očuvala čednost. Burkini pokriva čitavo telo osim lica, ruku i stopala, te je u isto vreme dovoljno udoban da žena u njemu može da pliva.\n"Razlog zbog kojeg bi burkini kao odelo koje pokriva čitavo telo trebao biti nošen za vreme kupanja je za mene potpuno nerazumljiv", kaže gradonačelnik Neutraublinga, Heinz Kiechle. On je u izjavi za medije pojasnio kako je politika bazena takva da se na bazenu trebaju nositi "tipična obeležja" i regularni kupaći kostimi, a izuzetak u tome ne smeju biti ni muslimanke.\nBudući da grad finansira rad javnih bazena i on je dostupan svim građanima, gradonačelnik smatra kako nema smisla praviti neke specijalne ustupke i aranžmane za nečije individualne religiozne izbore koji utiču na javnost i smetaju drugim ljudima.\n"Ovo takođe ide kontra fundamentalne ideje integracije i međusobnog razumevanja", kaže Kiechle.\nOva je zabrana izazvala brojne kontroverze, reakcije i komentare građana, a neki je nazivaju kršenjem osnovnih ljudskih prava, među kojima je i pravo i na religiozno opredeljenje. "Ovaj slučaj je ne samo očigledno kršenje fundamentalnih ljudskih prava, nego i udar na humanost i toleranciju", napisali su članovi udruženja Green Youth otvorenom pismu gradonačelniku.\n« PRIČA OD KOJE ĆE VAM POTEĆI SUZE: Ovoj devojčici niko nije došao na rođendan U ovom restoranu su svi goli, čak i kuvar »


Čović: Ova naša koalicija teško će opstati | MONDOBA\nCovic Ova nasa koalicija tesko ce opstati\n30. September, 04:14\nČović: Ova naša koalicija teško će opstati 0 Podijeli Podijeli na facebook Podijeli na twitter Podijeli na viber Pošalji na mail\n29.12.2014. / 09:24 09:29\nČović: Ova naša koalicija teško će opstati\nAutori mondo.ba Autori Agencije 29.12.2014. / 09:24 09:29\nPredsjednik HDZ BiH Dragan Čović smatra da će buduća vladajuća koalicija na nivou BiH, koju će činiti njegova partija, SDA, DF i Savez za promjene, teško opstati u naredne četiri godine.\nČović je za "Pres Republika Srpska" rekao da se plaši da će BiH dobiti izvršnu vlast koja će vrlo brzo zapeti oko ključnih životnih stvari.\n"Očigledno da se koalicija na nivou BiH lagano pretvara u čisto matematičku koaliciju, koja služi samo za raspodjelu pozicija", rekao je Čović.\nOn je napomenuo da, ako to bude tako, pa čak i u manjem obimu, to neće biti ono što su očekivali, zbog čega je realno da se vrlo brzo dogodi prekompozicija.\nKomšić: Možda se Čović još nada Dodiku\nLider HDZ BiH je izrazio nezadovoljstvo zbog sporosti formiranja vlasti u federalnim kantonima, čime se otežava formiranje Vlade Federacije BiH i Savjeta ministara BiH.\nČović je rekao da nema ništa protiv imenovanja Denisa Zvizdića za mandatara za Savjet ministara BiH, jer je njegovo imenovanje stvar izbora unutar SDA.\nKada je riječ o evropskom putu BiH, Čović vjeruje da će BiH u 2015. godini podnijeti aplikaciju za kandidatski status.


Gradska vlast u Vranju nastavlja sa bankarskim zaduživanjem\nIzvor\tDanas\tfebruar 09, 2018\nUprkos činjenici da je aktuelni dug po različitim osnovama budžeta grada Vranja oko milijardu dinara, lokalna vlast ne odustaje od daljeg zaduživanja kod banaka.\nEkonomski stručnjaci ocenjuju da je „ovo jedini način da se obezbedi kakva takva mogućnost za finansiranje infrastrukturnih projekata jer iz tekućeg priliva to je nemoguće učiniti“.\nGradska vlada je tako donela odluku o bankarskom zaduživanju od 230 miliona dinara, za šta je kako tvrde dobijena i saglasnost nadležnog Ministarstva finansija, što prema oceni nadležnih govori da Vranje „nije prezadužen grad“.\n– Zaduženje od 80 miliona dinara biće prebačeno u Fond sigurnih rezervi i korišćeno isključivo za slučajeve sudskih izvršenja. Na to nas navodi slučaj iz prošle godine kada smo po sudskoj presudi vezano za propalo preduzeće Novogradnja morali u jednom danu da platimo 33 miliona dinara. Mislim da je bolje uzeti kredit nego upadati u dugovanja i taj kredit smo vratili do kraja godine – objašnjava Ivan Stanković, zadužen za budžet i finansije u gradskoj upravi.\nOn međutim nije imao odgovor na pitanje kako izaći iz kruga u kome se krediti uzimaju samo da bi se servisirale zaostale obaveze, zbog čega nema novca za investicije u infrastrukturi iz tekućeg poslovanja. Umesto toga, on navodi i da će novo zaduženje kod banaka biti usmereno na te projekte.\n– Limit za dugoročne investicije u pogledu zaduživanja je 150 miliona dinara i moj stav je da ta sredstva treba da budu iskorišćena za kapitalne investicije i avansno plaćanje odobrenih projekata. Mislim da je najvažnije u ovom trenutku da novac iskoristimo u komunalne svrhe pre svega za rekonstrukciju Ulice Bore Stankovića – objašnjava Stanković strategiju investiranja na poček u kojoj se nalazi Grad Vranje poslednjih godina, navodeći kao normalno „uzimanje kredita za važne projekte“.\nOn navodi da se dug smanjuje, ali da stalno ima i novih obaveza koje se moraju servisirati, a u slučaju novog zaduženja kod banaka kaže da će biti izabrana najbolja ponuda. Grad je i osnivač javnih preduzeća Vodovod i Novi dom, Apoteke Vranje pa u slučaju njihove nelikvidnosti teret pada na gradski budžet i posredno na sve poreske obveznike u Vranju. Tako na primer u slučaju ZU Apoteka Vranje do sada je u nekoliko navrata interventno „krpljena“ finansijska dubioza, a da konkretnih efekata u poslovanju ove institucije nije bilo.\nProšle godine zbog lošeg stanja u gradskim finansijama Vlada Srbije je pomogla je budžet grada sa 230 miliona dinara, ali taj novac je bio mali da zakrpi sve budžetske rupe. Ovogodišnji budžet Vranja je nešto manji od tri milijarde dinara i za sto miliona je „kraći“ u odnosu na onaj iz 2017. godine.\n« JKP Gorica je postala primer kako se politički uništava jedno javno preduzeće u Nišu ZAMAJAVANJE NARODA PRAZNIM PRIČAMA »


08:53 02 Jul 2020\nAmerički državni sekretar Džon Keri pozvao je sirijsku naoružanu opoziciju u Alepu da napravi prvi korak radi uspostavljanja mira.\nDržavni sekretar SAD Džon Keri izjavio je da je na sastanku sa šefom ruske diplomatije Sergejom Lavrovom u Hamburgu razmenio mišljenja o nekim idejama o situaciji u Alepu.\nUskoro sastanak Kerija i Lavrova u Rimu\nU toku su priprema sastanka ministra inostranih poslova Rusije Sergeja Lavrova i državnog sekretara SAD Džona Kerija u Rimu, saopštio je zamenik šefa diplomatije Rusije Sergej Rjabkov.\nKerijeva poslednja bitka: Samo da se Tramp ne okrene Asadu\nNakon što Donald Tramp preuzme dužnost predsednika SAD, ta zemlja bi mogla da promeni svoj stav o Siriji i da pređe na stranu Bašada el Asada. Zato aktuelni američki državni sekretar Džon Keri ulaže sve moguće napore da postigne sporazum sa Rusijom o Alepu što je pre moguće, tvrde američki mediji.\nŠef ruske diplomatije Sergej Lavrov i američki državni sekretar Džon Keri razgovarali su telefonom o načinima rešavanja sukoba u Siriji, imajući u vidu neophodnost da se ispune zahtevi Ujedinjenih nacija o početku međusirijskih pregovora, saopštilo je Ministarstvo inostranih poslova Rusije.


KUPUJETE KUĆU, STAN? Ovako ćete pre plaćanja proveriti da li je nekretnina zaista kvalitetna / Zaštitnik potrošača\nčetvrtak, 28. 05. 2020. u 09:00\nAko ne znate kome da se obratite našli ste se na pravom mestu, odakle možete započeti informisanje o tome kako proveriti kvalitet određene nekretnine pre nego što se odlučite da je kupite. Ovo su saveti koji vam mogu pomoći da se bolje informišete na ovu temu, prenosi Seebiz.\nKako to stručnjaci obavljaju svoj posao? Tako što znaju šta treba da gledaju kada se nađu u prostoru koji je na prodaju. Mogu da procene troškove ulaganja koji vas čekaju, kao i troškove održavanja određene nekretnine. Mnoge od ovih stvari ne bi bile predmet vašeg razmišljanja, ali neko ko se time bavi upravo će se fokusirati na sve ono što biste vi mogli da izgubite iz vida prilikom procene određene nekretnine, piše Aleksandar Čolić.\nU zavisnosti od toga kada je zgrada građena, dobićete i bolji uvid u to koji materijali su korišćeni za tu izgradnju, a ovaj faktor je prilično značajan. Ukoliko niste u toku sa aktuelnim trendovima u gradnji, kao i upotrebi betonskog materijala.\nŠto je tiče novogradnje prva stvar o kojoj treba da se raspitate jeste legalnost zgrade u kojoj kupujete stan. Dakle, da li je zgrada, a potom i stan uknjižen.\nNeuknjiženi stanovi i kuće mogu biti jeftiniji, ali je ulaganje u ovakvu nekretninu vrlo rizično, i ostavlja pregršt mogućnosti da budete prevareni, ili da nikada ne postanete pravni vlasnik nekretnine u kojoj živite.


Ministri zaštite životne sredine Srbije i Slovenije Saša Dragin i Janez Potočnik potpisali su danas u Beogradu Sporazum o saradnji dve zemlje u oblasti zaštite životne sredine. Potočnik je rekao novinarima, nakon potpisivanja Sporazuma u gradskoj skupštini, gde je bio organizovan prijem za učesnike ...\nBeograd -- Ministri jugoistočne Evrope prihvataju ideju da Beograd bude sedište podregionalnog centra za praćenje klimatskih promena. U Centru Sava, tokom drugog dana međunarodne konferencije "Životna sredina za Evropu", okupljeni ministri naveli su da je ta ideja prihvatljiva svima u regionu ...\nŠestu ministarsku konferenciju „Životna sredina za Evropu“, koja je okupila predstavnike 56 zemalja i više međunarodnih asocijacija, u Centru „Sava“ otvorio je predsednik Srbije Boris Tadić. Za Srbiju je značajno to što će na konferenciji biti usvojen dokument kojim se predviđa osnivanje ...\nBeograd -- Akcijom "Biciklom za zaštitu životne sredine" u Beogradu počela ministarska konferencija "Životna sredina za Evropu". Akciju vožnje bicikala ispred Centra Sava predvodio je ministar u Vladi Srbije za zaštitu životne sredine Saša Dragin, a pridružili su mu se i ministri učesnici ...


Održan sastanak učesnika projekta „Razmisli, otpad je resurs“ | Energetski portal Srbije\nOdržan sastanak učesnika projekta „Razmisli, otpad je resurs“\n09.02. 2017 Region\nU zgradi Opštine održan je radni sastanak učesnika projekta „Razmisli, otpad je resurs!“ koji sprovodi Ministarstvo održivog razvoja i turizma u opštinama severnog regiona, a okviru kojeg je jedan od partnera i Opština Berane.\nSastanak je održan radi konsultacija oko ispunjavanja ciljeva postavljenih Lokalnim planom upravljanja komunalnim i neopasnim građevnskim otpadom, koji sadrži zahtevne ciljeve u vezi odvojenog sakupljanja komunalnog otpada, a koji je usvojila SO Berane krajem decembra 2016. godine, kao i dogovora o daljoj realizaciji projekta.\nSastanku su prisustvovali Branka Milašinović, savetnica u Ministarstvu održivog razvoja i turizma i koordinatorka projekta, Savo Vučetić, direktor Komunalnog preduzeća, Gina Deletić, sekretarka za komunalno – stambene poslove i saobraćaj, Rita Barjaktarović, šefica Odjeljenja za zaštitu životne sredine, i Ranko Šćekić, sekretar za poljoprivredu, vodoprivredu, turizam i zaštitu životne sredine, sa saradnicima.\nMinistarstvo održivog razvoja i turizma u opštinama severnog regiona CG\ndirektor Komunalnog preduzeća\nsekretarka za komunalno – stambene poslove i saobraćaj\nšefica Odjeljenja za zaštitu životne sredine\ni Ranko Šćekić\nsekretar za poljoprivredu\nturizam i zaštitu životne sredine\ngrađevinski neopasni otpad


Pik četvrtog talasa korone se pomjerio na oktobar: Profesor Kočović o najnovijim proračunima - Srpskainfo\nUjedno, rekao je za Telegraf, porastao je i očekivani broj zaraženih u piku.\nKako je kazao, matematički model kojim je precizno prognozirao pik 3. talasa 2020. godine, navodeći da možemo očekivati i 8.000 oboljelih u danu, sugeriše da se pik pomjerio sa 20. septembra na 15. oktobar.\n– Pik se u međuvremenu pomjerio za 15. oktobar, zbog naglog rasta u prethodnih šest, sedam dana. Čim broj zaraženih naglo raste u Srbiji, onda se pomheraju i pik i kraj talasa. Broj zaraženih u piku sada bi mogao biti između 7.400 i 10.500 – rekao je ističući da precizna brojka zavisi od optimističnog ili pesimističnog scenarija.\nPrethodno, 31. avgusta kazao je da će u piku biti 5.500 – 8.500 zaraženih, te da su ta i sljedeća nedelja ključne, odnosno period do 11. septembra.\n– Ovih dana bilježimo veliki broj zaraženih, ali od 63. do 70. dana u trećem talasu smo isto bilježili rekorde i veliki broj preminulih – kazao je navodeći da su se i ti podaci u međuvremenu promjerili.\n– Sedamdesetog dana četvrtog talasa bio je 421 preminuli, a u trećem talasu za isti broj dana je 456. Sad je ipak nešto manje preminulih, 35 razlike – ističe dobru vijest dodajući da se bilježi i i razlika od oko 5.000 zaraženih, za koliko “vodi” prošlogodišnji treći talas u odnosu na aktuelni četvrti.\nDruštvo Petar KočovićVirus koronazaraženi\nTRAGIČNA SUDBINA DOKTORKE Spasila hiljade života, a sebe nije sačuvala od antivakserskih teorija\nIma li sukoba interesa: Pomoćnik ministra saobraćaja Srpske i savjetnik u Ministarstvu transporta BiH istovremeno predsjednici komisija za vozački\nIZGUBILA NAJVAŽNIJU BITKU Dr Smiljanić spasla hiljade života, a preminula od korone u koju nije vjerovala


Oliver Ivanović: Ja sam svoje srpstvo dokazao - Dnevni list Danas\nPočetna » Politika » Oliver Ivanović: Ja sam svoje srpstvo dokazao\nLider Građanske inicijative SDP za Danas o kritikama Marka Đurića\n* Tamara Tripić: Srpska lista, kao filijala SNS, ima samo jedan cilj - da ostane na vlasti po svaku cenu svuda\nVeoma su hrabri ljudi koji pričaju nešto za šta nisu kvalifikovani da govore, kao što Marko Đurić priča o Kosovu, a ne razume se u tu temu.\n1Piše: M. Stojanović 18. oktobra 2017. 13.00\nJa sam svoje srpstvo dokazao na mnogo teži način nego što će, nadam se, biti prinuđeni da dokazuju oni koji me optužuju da sam „antisrbin“, kaže za Danas Oliver Ivanović, predsednik Građanske inicijative SDP i kandidat za gradonačelnika Severne Mitrovice na lokalnim izborima koji se održavaju u nedelju na Kosovu, komentarišući optužbe koje su na njegov račun izrekli predstavnici Srpske liste i direktor vladine Kancelarije za KiM Marko Đurić.\nTamara Tripić, potpredsednica DS, navodi za Danas da „u odsustvu bilo kakvih ideja i principa osim moći, Srpska lista kao filijala SNS na Kosovu i Metohiji ima samo jedan cilj, a to je da ostanu na vlasti po svaku cenu svuda“.\n– Jako je ohrabrujuće da postoje ljudi koji su odlučni da se bore za svoju kuću, ulicu, selo, grad, a ne da čekaju šta će im neko sa Dedinja reći kako da misle i šta da rade. Upravo zato što ne pristaje da bude ničiji sluga, Oliver Ivanović jeste jedina opcija za dostojanstven život građana Kosovske Mitrovice, koji su umorni od Vučićevog, Vulinovog i Đurićevog egzibicionizma i njegovog igranja sa njihovim životima i životima njihovih porodica, ističe Tripić.\nPSG, koji predvodi Saša Janković, juče je pozvao kosovske Srbe da „slobodno i bez straha“ glasaju za Građansku inicijativu SDP, „bez obzira na sve pritiske“ iz Vlade Srbije i SNS. „Inicijativa Olivera Ivanovića je autentična, demokratska i građanska politička organizacija koja se u najtežim uslovima i uprkos progonu svog lidera, paljenju automobila i najtežim pritiscima, bori za svakog čoveka i interese svoje zajednice“, navodi se u saopštenju PSG.\nKocijančić žali zbog nepolaganja zakletve\nSrpske sudije juče nisu položile zakletvu pred predsednikom Kosova Hašimom Tačijem, javili su mediji. Iako je ranije bilo najavljeno da će sudije koje će raditi na severu Kosova položiti zakletvu u Predsedništvu Kosova i tako se integrisati u kosovski pravosudni sistem, glavni tužilac Kosova Aleksander Ljumezi je novinarima rekao da nisu došle ni srpske ni albanske sudije. „Krajem avgusta predsednici Srbije i Kosova su postigli dogovor da se 17. oktobra sprovede integracija u pravosuđu na Kosovu i žalimo što je Beograd tražio odlaganje primene“, izjavila je portparolka evropske predstavnice za spoljnu politiku i bezbednost Maja Kocijančić i istakla da je Priština ispunila svoj deo obaveza u tom poslu.\nmarko djuric, Oliver IvanovićBeograd\n18. oktobra 2017. u 14.04\nValjda će jednom Srbi sa Kosova da shvate da su dosta bili moneta za podkusurivanje vlastima u Beogradu,a pogotovu ovima kojima je i Haradinaj dobar za koaliciju.Oliver Ivanović je dokazao da je pre svega čovek i zato Srbi sa Kosova glasajte za svog čoveka.


Da li objelodanjivanje informacija može omesti krivičnu istragu?\nIzjava istražnog sudije Radomira Ivanovića da je u vozilu sa oružjem, za koje se pretpostavlja da je korišćeno za ubistvo glavnog i odgovornog urednika ''Dan''-a Duška Jovanovića, pronađena hemijska olovka za logom jedne srpske partije, izazvala je oštre reakcije funkcionera te stranke. Nadležni u Podgorici su saopštili brojne detalje u vezi sa istragom oko Jovanovićevog ubistva. A sa podacima iz istražnog postupka svakodnevno se špekuliše i u crnogorskim medijima, koji do njih dolaze svojim kanalima.\nIstražni sudija Ana Vuković kaže da je na sudiji koji vodi postupak da procijeni koje informacije mogu biti javne, ali naglašava da joj je čudno što je javnosti ponuđena tolika količina podataka.\nIstraga je u principu tajna. Sudija koji vodi postupak, ukoliko nije dodatno proglašena tajnost postupka, odnosno, kada se radi u fazi istrage, ukoliko nije izdata naredba o tajnosti, procijenjuje koje će informacije da da, a u smislu čuvanja interesa istrage. Ne bih sada da ulazim u ocjenu da li je trebao da da te informacije ili ne, ali čudno mi je da su uopšte date ovakve informacije.\nProfesor krivičnog prava Branislav Tonković kaže da nesmotreno objavljivanje podataka iz istrage koje je, prema njegovim riječima, u slučaju ubistva Duška Jovanovića evidentno, može ozbiljno ugroziti istragu.\nIstraga je takva faza u postupku u kojoj treba da se obezbijede dokazi koji, ako se propuste u fazi istrage, nikad više ne mogu popraviti na glavnom pretresu. Tako da svaki podatak, svaka činjenica koja po prirodi stvari iz istrage ne bi trebala da bude saopštena javnosti bude saopštena, može da ugrozi dalji tok postupka, prije svega, glavni pretres. Staro je pravilo u krivičnom pravu da što se propusti u istrazi, nikad se više ne može popravit, a to se uvijek ide na štetu utvrđivanja istine u krivičnom postupku, što bi trebao da bude cilj svih učesnika i subjekata u postupku.\nNa drugoj strani, analitičar ''Vremena'' Miloš Vasić, koji godinama novinarski prati slične slučajeve, smatra da objavljivanje podataka iz istrage oko ubistva Duška Jovanovića ne mora nužno biti loše.\nPre svega, reč je o krajnje osetljivom slučaju, koji je izazvao veliku javnu pažnju i u takvim slučajevima je bolje da se sve odmah zna, jer postoji opasnost da se što god vlast uradi krivo protumači. Tim pre što ovaj slučaj pokojnog Duška Jovanovića već počinje da se tumači u nekom lošem pravcu.\nVasić ipak dodaje da postoje stvari koje ne treba objavljivati i koje bi mogle ozbiljno ugroziti istragu, ali vjeruje da se to ne odnosi na ovu fazu postupka.\nOve elementarne, uviđajne stvari, ne vidim zašto ne bi. Ako neko zna koji je auto, puške gde je ostavio, to znaju oni koji su ga ubili. Tu ne postoji opasnost od širenja saznanja koja bi mogla nešto omesti. A, ako policija nekog uhapsi i ako dođe do neke dalje priče, onda se tu pojavljuju razlozi zbog kojih je bolje malo sačekati sa objavljivanjem.\nDržavni tužilac Vesna Medenica je, kako nam je rečeno u njenom kabinetu, čitavo jutro provela na sastanku, tako da nijesmo mogli dobiti njen komentar na ovu temu.